pythainlp/thai-wiki-dataset-v4 huggingface dataset:
วัดบุปผาราม (ปีนัง)

วัดบุปผาราม หรือ วัดซากั๊กจัน  เป็นวัดไทยแห่งหนึ่งตั้งอยู่บนถนนเปรัก ย่านปูเลาตีกุซ เมืองจอร์จทาวน์ รัฐปีนัง ประเทศมาเลเซีย เป็นวัดที่ประดิษฐาน "หลวงพ่อยก" ซึ่งพระพุทธรูปขนาดเล็ก วัดนี้มีชื่อเสียงจากการจัดประเพณีอย่างไทย เช่น สงกรานต์และลอยกระทง มีขบวนแห่แหนไปตามถนนในวันวิสาขบูชา และยังมีการบูชาเทพอื่น ๆ เช่นจตุคามรามเทพและพระพิฆเนศ
ประวัติ.
วัดบุปผารามสร้างขึ้นใน ค.ศ. 1942 โดยพ่อท่านศรีแก้ว พระสงฆ์ไทย ซึ่งก่อตั้งวัดในช่วงที่ญี่ปุ่นยึดครองมลายา และพ่อท่านศรีแก้วจึงเป็นเจ้าอาวาสรูปแรกของวัด
วัดบุปผารามเป็นทีประดิษฐาน "หลวงพ่อยก" ซึ่งเป็นพระพุทธรูปเก่าอายุนับร้อยปี ตำนานเมืองกล่าวว่าพระพุทธรูปนี้สามารถทำนายความปรารถนาว่าจะสำเร็จหรือไม่โดยการยกพระพุทธรูปเสี่ยงทายสองครั้ง ซึ่งยกครั้งแรกให้ตั้งจิตถึงสิ่งที่ปรารถนา ครั้งที่สองหากยกไม่ขึ้นแสดงว่าสิ่งที่เราปรารถนานั้นจะบรรลุผล
แม้วัดบุปผารามจะเป็นวัดไทยนิกายเถรวาทก็ตาม แต่ปัจจุบันมีการจัดตั้งเทพเจ้านอกศาสนา เช่น พระพิฆเนศซึ่งเป็นของศาสนาฮินดูบริเวณทางซ้ายของประตูวัด มีศาลกวนอิมตามคติลัทธิเต๋าอีกแห่ง และฝั่งตรงข้ามบริเวณทางไปหลุมฝังศพจะพบศาลถู่ที้กงตามคติศาสนาพื้นบ้านจีน
เพ็มฟิกัส

เพ็มฟิกัส  หรือ โรคตุ่มน้ำพอง เป็นโรคหายากชนิดหนึ่งในกลุ่มโรคตุ่มน้ำพองจากภูมิต้านตนเองที่เกิดกับผิวหนังและเยื่อเมือก ชื่อ pemphigus มาจากภาษากรีก pemphix ซึ่งแปลว่า ตุ่มหนอง (pustule)
ผู้ป่วยโรคนี้จะมีตุ่มน้ำพองตามร่างกาย ซึ่งเกิดจากการมีสารภูมิต้านตนเองต่อโปรตีนเดสโมเกลอิน (desmoglein) ที่ทำหน้าที่คล้ายกาวเชื่อมเซลล์หนังกำพร้าแต่ละเซลล์เข้าด้วยกันผ่านจุดเชื่อมที่เรียกว่าเดสโมโซม (desmosome) เมื่อมีภูมิต้านตนเองมาทำลายเดสโมเกลอินแล้วจะทำให้เซลล์แต่ละเซลล์ที่ควรจะติดกันนี้ถูกแยกออกจากกัน เรียกการแยกกันนี้ว่า อะแคนโธลัยซิส (acantholysis) ซึ่งจะทำให้เกิดตุ่มน้ำพอง ซึ่งเมื่อแตกออกแล้วจะกลายเป็นแผลเปื่อย ในบางรายอาจเกิดตุ่มน้ำพองขึ้นเป็นบริเวณกว้างมากๆ ได้
ในสมัยก่อนที่ยังไม่รู้สาเหตุของโรคนี้ ชื่อเพ็มฟิกัสจะเป็นคำที่ใช้เรียกโรคใดๆ ที่ทำให้เกิดตุ่มน้ำพองที่ผิวหนังและเยื่อเมือง แต่หลังจาก ค.ศ. 1964 ก็มีผู้วิจัยพบว่าในเลือดของผู้ป่วยเพ็มฟิกัสบางรายจะมีสารภูมิต้านตนเอง (autoantibody) ต่อชั้นผิวหนังที่แยกจากกันจนเกิดเป็นตุ่มน้ำพอง หลังจากนั้นจึงมีการศึกษาเพิ่มเติมและรายงานต่อวารสารการแพทย์เมื่อ ค.ศ. 1971 ว่าโรคนี้เป็นโรคที่มีสาเหตุมาจากภาวะภูมิต้านตนเอง
เจ้าหญิงมาไฮเซนเต ฮาเบต มาเรียมแห่งเอธิโอเปีย

เจ้าหญิงมาไฮเซนเต ฮาเบต มาเรียมแห่งเอธิโอเปีย  ประสูติเมื่อวันที่ 9 กุมภาพันธ์ 2480 เป็นธิดาของ ฮาเบต มาเรียม-กาเบียต-อิงเกอร์เฮ
กับ ยาเลตซาเบธ กอตมา พระบิดาของพระองค์เป็นทายาทของผู้สือบทอดอำนาจของจังหวัดๆหนึ่ง ในอดีตประเทศที่เคยรุ่งเรื่องที่สุดของแอฟริกา ปัจจุบัน พระเชษฐาของพระองค์ดำรงตำแหน่งผู้ว่าเมืองอยู่ ซึ่งดำรงตำแหน่งยาวนานถึง 54 ปี พระองค์ทรงเสกสมรสกับ เจ้าชายซาห์เล เซลาสซีแห่งเอธิโอเปีย พระราชโอรสใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย รับพระราชทานพระนามและพระอิสริยยศที่ เจ้าหญิงมาไฮเซนเต ฮาเบต มาเรียมแห่งเอธิโอเปีย พระชายา มีพระโอรส 1 พระองค์คือ
ภายหลังจากพระสวามีสิ้นพระชนม์ในพ.ศ. 2505 ทรงดำรงพระอิสริยยศ เจ้าหญิงหม้ายแห่งเอธิโอเปีย พระกรณียากิจของพระองค์คือเป็นประธานมูลนิธิองค์การยูนิเซฟของประเทศ ให้ความช่วยเหลือเยาวชน ก่อนจะเกษียณอายุในพ.ศ. 2545 ปัจจุบันพระองค์ทรงพำนักกับพระโอรสในพระตำหนักคุลเดลวอลล์ ใน กรุงวอชิงตัน ซึ่งทรงสร้างขึ้นตามพระประสงค์ในปี 2553
เอเคเอ็ม

เอเคเอ็ม(#เปลี่ยนทาง , , 'Modernized Kalashnikov Automatic Rifle') เป็นปืนไรเฟิลจู่โจมขนาด 7.62 มม ที่ถูกออกแบบโดยมีฮาอิล คาลาชนิคอฟ มันเป็นปืนรุ่นที่ทันสมัยกว่าของปืนไรเฟิล เอเค-47 ที่พัฒนาขึ้นในปี ค.ศ. 1940
มันได้ถูกนำเสนอและเข้าประจำการในกองทัพโซเวียตในปี ค.ศ. 1959 เอเคเอ็มเป็นอาวุธปืนที่มีการใช้อย่างแพร่หลายมากที่สุดของอาวุธปืนตระกูลเอเคทั้งหมด และถูกพบว่ามีการใช้อย่างแพร่หลายของรัฐสมากชิกส่วนใหญ่ของอดีตกติกาสัญญาวอร์ซอและแอฟริกาและพันธมิตรเอเชีย เช่นเดียวกับมีการส่งออกอย่างกว้างขวางและผลิตขึ้นในหลายประเทศอื่นๆ การผลิตปืนไรเฟิลเหล่านี้ได้ถูกดำเนินการทั้งใน Tula Arms Plant และ Izhmash มันได้ถูกแทนที่อย่างเป็นทางการในการประจำการแนวหน้าของโซเวียตโดยเอเค-47 ในช่วงปลายปี ค.ศ. 1970 แต่ที่เหลืออยู่ก็ยังคงใช้งานทั่วโลก
ผู้ใช้.
<templatestyles src="Div col/styles.css"/>
กฤชนนท์ อัยยปัญญา

กฤชนนท์ อัยยปัญญา ชื่อเล่น ตั้น (เกิด 31 ตุลาคม พ.ศ. 2523) เป็นนักธุรกิจ อาจารย์พิเศษระดับมหาวิทยาลัย ปัจจุบันเป็น กรรมการผู้ช่วยรัฐมนตรีในรัฐบาลแพทองธาร ชินวัตร อดีตผู้ช่วยรัฐมนตรีประจํากระทรวงคมนาคม ในรัฐบาล เศรษฐา ทวีสิน เคยเป็นผู้สมัครลงรับเลือกตั้งสมาชิกสภาผู้แทนราษฎร เขตเลือกตั้งที่ 29 กรุงเทพมหานคร สังกัดพรรคเพื่อไทย และเคยได้รับการแต่งตั้งเป็นเลขานุการรัฐมนตรีว่าการกระทรวงอุตสาหกรรมตามมติคณะรัฐมนตรีเมื่อวันที่ 9 มิถุนายน พ.ศ. 2563
ประวัติ.
ดร.กฤชนนท์ อัยยปัญญา (ตั้น) ชื่อเดิม กฤชนนท์ ห่อทองคำ เกิดเมื่อวันที่ 31 ตุลาคม พ.ศ. 2523 กรุงเทพมหานคร 
การศึกษา.
สำเร็จการศึกษาระดับมัธยม โรงเรียนสาธิตจุฬาลงกรณ์มหาวิทยาลัย สำเร็จการศึกษาระดับปริญญาตรี คณะวิศวกรรมศาสตร์ สาขาวิศวกรรมอุตสาหการ มหาวิทยาลัยมหิดล รุ่นที่ 8 (พ.ศ. 2544) สำเร็จการศึกษาระดับปริญญาโท สาขาบริหารธุรกิจเกษตร สถาบันเทคโนโลยีพระจอมเกล้าเจ้าคุณทหารลาดกระบัง (พ.ศ. 2550) และสำเร็จการศึกษาระดับปริญญาเอก สาขาการจัดการธุรกิจอุตสาหกรรม สถาบันเทคโนโลยีพระจอมเกล้าเจ้าคุณทหารลาดกระบัง (พ.ศ. 2557)
การทำงาน.
ในปี พ.ศ. 2547 ดร.กฤชนนท์ อัยยปัญญา ได้ก่อตั้งบริษัทเอกชนควบคู่กับการเป็นอาจารย์พิเศษมหาวิทยาลัยรามคำแหง และสถาบันอื่นๆ ปัจจุบันดำรงตำแหน่งเลขานุการรัฐมนตรีว่าการกระทรวงอุตสาหกรรม และตำแหน่งนายกสมาคมศิษย์เก่า คณะการบริหารและจัดการ สถาบันเทคโนโลยีพระจอมเกล้าเจ้าคุณทหารลาดกระบัง
การเมือง.
ต่อมา ได้รับการแต่งตั้งเป็นกรรมการผู้ช่วยรัฐมนตรี ในรัฐบาล เศรษฐา ทวีสิน
ไดซูเกะ ซาโต

ไดซูเกะ เคามันเดย์ ซาโต (เกิด 20 กันยายน พ.ศ. 2537) เป็นนักฟุตบอลชาวฟิลิปปินส์เชื้อสายญี่ปุ่น เล่นในตำแหน่งแบ็กซ้าย ปัจจุบันเขาได้ลงเล่นให้กับทีมชาติฟิลิปปินส์
ชีวิตส่วนตัว.
ซาโต เกิดที่ดาเบา ประเทศฟิลิปปินส์ โดยมีมารดาเป็นชาวฟิลิปปินส์และบิดาเป็นชาวญี่ปุ่น ในช่วงวัยเด็กเขาได้เข้าร่วมทีมชุดเยาวชนของอูราวะ เรดไดมอนส์
สโมสร.
โกลบอล.
โกลบอล สโมสรในฟิลิปปินส์ฟุตบอลลีก ได้เปิดตัวเขาเป็นผู้เล่นใหม่ในวันที่ 7 มีนาคม พ.ศ. 2557
ปอลีเตนีคายาช.
ในเดือนมิถุนายน พ.ศ. 2559 เขาได้เข้าร่วมทดสอบกับปอลีเตนีคายาช สโมสรในลีกาอึนตึย โดยเขาได้เล่นให้กับสโมสรใน 5 นัดกระชับมิตร ซึ่งได้ลงเป็นผู้เล่นตัวจริง 1 นัดและเป็นผู้เล่นสำรอง 4 นัด โดยการแข่งขันเป็นผลชนะ 1 นัดและเสมอ 4 นัด หลังจากนั้นหัวหน้าผู้ฝึกสอนได้ประทับใจการฟอร์มการเล่น ทำให้เขาได้รับสัญญา 4 ปีจากสโมสร
ในวันที่ 17 กันยายน พ.ศ. 2559 ซาโต ได้ลงเล่นในนัดที่พบกับดีนาโมบูคาเรสต์ โดยแพ้ 3–1 อย่างไรก็ตาม เขาเป็นผู้เล่นชาวฟิลิปปินส์คนแรกที่ได้เล่นในลีกโรมาเนีย
ฮอร์เซนส์.
ในช่วงปลายปี พ.ศ. 2560 ฮอร์เซนส์ สโมสรในเดนิชซูเปอร์ลีกา ได้ดึงตัวเขาไปร่วมทีมด้วยสัญญา 3 ปี อย่างไรก็ดี ในวันที่ 6 ธันวาคม พ.ศ. 2560 ได้มีการประกาศว่าซาโตได้ยกเลิกสัญญากับทางสโมสร ทำให้เขาได้ลงเล่นไปเพียง 4 นัดเท่านั้น
เซปซิ.
หลังจากไม่ประสบความสำเร็จในเดนิชซูเปอร์ลีกา เขาได้กลับมายังโรมาเนียอีกครั้ง ในวันที่ 5 มกราคม พ.ศ. 2561 ได้มีการยืนยันว่า ซาโต ได้เซ็นสัญญากับเซปซิสเฟนตูกอร์จ อย่างไรก็ดี เขาได้ออกจากทีมไปในเดือนพฤษภาคม พ.ศ. 2562
เอสซีจี เมืองทอง ยูไนเต็ด.
“กิเลนผยอง” เอสซีจี เมืองทอง ยูไนเต็ด เปิดตัว ไดสุเกะ ซาโตะ วิงแบ็คซ้ายทีมชาติฟิลิปปินส์ เข้ามาสมาชิกใหม่อย่างเป็นทางการในวันที่24 มิถุนายน ที่เอสซีจี สเตเดียม ซึ่งเป็นการเสริมทัพช่วงเลกสองในโควต้าอาเซียน
"ไดซึเกะ ซาโตะ"สามารถยิงประตูแรกในสีเสื้อเมืองทองใน เอสซีจี เมืองทอง ยูไนเต็ด เปิดบ้านเอาชนะ สุพรรณบุรี เอฟซี 4-1
ทีมชาติ.
ซาโต ลงเล่นให้กับทีมชาติครั้งแรกในนัดกระชับมิตรที่พบกับเนปาล ในเดือนเมษายน พ.ศ. 2557 และได้จ่ายบอลให้เพื่อนร่วมทีมทำประตูได้อีกด้วย อีกทั้งยังเป็นส่วนหนึ่งของทีมในการแข่งขันเอเอฟซีชาเลนจ์คัพ 2014 และช่วยให้ทีมชาติฟิลิปปินส์ได้อันดับรองชนะเลิศจากการแข่งขัน
ซาโต ได้ทำประตูให้กับทีมชาติครั้งแรกในนัดที่แพ้เมียนมา 2–3 ในการแข่งขันฟิลิปปินส์พีชคัพ 2014 ต่อมาเขาได้ทำประตูที่สองของเขาให้กับทีมชาติด้วยลูกยิงไกลในนัดกระชับมิตรกับกัมพูชา
 "ณ วันที่ 30 มีนาคม 2562"
ปืนกลเอ็ม 60

เอ็ม60 ชื่ออย่างเป็นทางการว่า ปืนกลสหรัฐ, คาลิเบอร์ 7.62 มม, เอ็ม60 เป็นตระกูลของปืนกลอเนกประสงค์สัญชาติอเมริกัน ซึ่งยิงด้วยกระสุนขนาด 7.62×51มม. นาโต้ จากการกระจัดกระจายของสายพานกระสุนของเอ็ม13 ลิงก์ มีกระสุนหลายประเภทที่ได้รับการอนุมัติให้ใช้สำหรับปืนกลเอ็ม60 รวมทั้งกระสุนหัวบอล กระสุนส่องวิถี และกระสุนเจาะเกราะ
ได้ถูกนำเสนอในปี ค.ศ. 1957 มันได้เข้าประจำการในกองทัพสหรัฐและยังคงมีการใช้งานในกองกำลังติดอาวุธอื่น ๆ มันได้ถูกผลิตและอัพเกรดอย่างต่อเนื่องสำหรับกองทัพ และการสั่งซื้อขายยังคงดำเนินต่อไปในศตวรรษที่ 21 แม้ว่ามันจะถูกแทนที่หรือเสริมเพิ่มเติมในหน้าที่ส่วนใหญ่โดยการออกแบบอื่น ๆ ที่โดดเด่นมากที่สุดคือ ปืนกลเอ็ม240 ที่ประจำการในกองทัพสหรัฐ
ภาพรวม.
เอ็ม 60 เป็นปืนกลใช้ระบบป้อนกระสุนแบบสายพาน ที่ยิงกระสุนปืน 7.62×51 มม. นาโต (คล้ายกับ .308 วินเชสเตอร์)
เจ้าชายเออร์เมส ซาห์เล เซลาสซีแห่งเอธิโอเปีย

เจ้าชายเออร์เมส ซาห์เล เซลาสซีแห่งเอธิโอเปีย  ประสูติเมื่อวันที่ 14 มิถุนายน 2503 เป็นพระโอรสเพียงพระองค์เดียวใน เจ้าชายซาห์เล เซลาสซีแห่งเอธิโอเปีย กับ เจ้าหญิงมาไฮเซนเต ฮาเบต มาเรียมแห่งเอธิโอเปีย ทรงเป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย และเป็นพระญาติชั้นที่ 1 ใน เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย ผู้อ้างสิทธิราชบัลลังก์เอธิโอเปีย พระองค์ปัจจุบัน ขณะที่พระองค์เองนั้น ทรงจัดอยู่ในลำดับที่ 9 ในการอ้างสิทธิราชบัลลังก์เอธิโอเปีย
พระชชนม์ชีพของพระองค์นั้น ทรงเติบโตและศึกษาใน สหรัฐอเมริกา และ ประเทศอังกฤษ โดยทรงศึกษาในโรงเรียนเตรียมอุดมในอังกฤษ ต่อมาทรงจบปริญญาตรีปริญญาในการศึกษาทางสังคมที่มีความสำคัญในทางเศรษฐศาสตร์จาก มหาวิทยาลัยแคลิฟอร์เนีย และศึกษาต่อในเมืองแซนตาบาร์บารา (รัฐแคลิฟอร์เนีย) ณ โรงเรียนกฎหมายเฟลทเชอร์และการทูตระหว่าง ปี2526 - 2528 พระองค์สามารถตรีสภาษาฮัมราริค ภาษาเยอรมัน และ ภาษาอังกฤษ ได้
เสกสมรส.
พระองค์ทรงเสกสมรสกับ กาเรียลลา เฟซลา เมื่อวันที่ 9 มิถุนายน 2532 ทรงมีพระโอรสฝาแฝดคือ 
ต่อมา พระองค์ทรงหย่าขาดจากพระชายาคนแรกในปี 2547 ซึ่งทรงหย่าตามกฎหมายในปลายปี 2547 ก่อนจะเสกสมรสครั้งที่ 2 กับ ซาบา กาบีดี เมื่อวันที่ 25 กุมภาพันธ์ 2554 ปัจจุบันพระองค์ พระมารดา พระโอรส และพระชายาคนที่ 2 ประทับร่วมกันใน เมืองเมโทร รัฐวอชิงตัน
พระกรณียากิจในฐานะพระราชวงศ์.
เจ้าชายเออร์เมส ซาห์เล เซลาสซีแห่งเอธิโอเปีย แม้จะทรงงานในต่างประเทศเป็นหลัก แต่ยังคงทรงงานใรฐานะพระราชวงศ์แห่งเอธิโอเปีย โดยทรงอุปถัมภ์ องค์กรดังนี้
วาล์วคอร์ปอเรชัน

วาล์วคอร์ปอเรชัน  เป็นผู้พัฒนา, ผู้จัดจำหน่ายวิดีโอเกม, และผู้จำหน่ายสื่อดิจิทัลสัญชาติอเมริกันที่มีสำนักงานใหญ่อยู่ในเมืองเบลเลอวู รัฐวอชิงตัน วาล์วเป็นที่รู้จักดีในฐานที่เป็นผู้พัฒนาซอฟต์แวร์สตีมและเกม"ฮาล์ฟ-ไลฟ์", "เคาน์เตอร์-สไตรก์", "พอรทัล", "เดย์ออฟดิฟีท", "ทีมฟอร์เทรส 2", "เลฟท์ 4 เดด", และ"โดตา 2"
วาล์วก่อตั้งขึ้นในปี พ.ศ. 2539 โดยอดีตพนักงานบริษัทไมโครซอฟท์ เกบ นีเวลล์ และ ไมค์ แฮร์ริงตัน ในปี พ.ศ. 2541 วาล์วได้เปิดตัวเกมสำหรับเครื่องคอมพิวเตอร์ส่วนบุคคลแนวเกมยิงบุคคลที่หนึ่งที่ชื่อ "ฮาล์ฟ-ไลฟ์" ซึ่งได้รับเสียงวิจารณ์ที่ดีและประสบความสำเร็จ ในเวลาต่อมา ไมค์ แฮร์ริงตัน ได้ลาออกจากบริษัทในปี พ.ศ. 2543 ในปี พ.ศ. 2546 วาล์วได้เปิดตัวสตีม ซึ่งถือว่าเป็นแพลตฟอร์มจำหน่ายดิจิทัลที่ใหญ่ที่สุดสำหรับเกมคอมพิวเตอร์ส่วนบุคคล ในปี พ.ศ. 2555 วาล์วมีพนักงานอยู่ประมาณ 250 คนและมีมูลค่ามากกว่า 3 พ้นล้านดอลลาร์สหรัฐ ถือว่าเป็นบริษัทที่ทำกำไรได้มากที่สุดต่อพนักงานในสหรัฐอเมริกา ในปี พ.ศ. 2558 วาล์วได้เข้าสู่ตลาดเกมฮาร์ดแวร์ด้วยการเปิดตัวสตีมแมชชีน ซึ่งเป็นคอมพิวเตอร์สำเร็จรูปสำหรับการเล่นเกมที่ออกแบบมาเพื่อใช้งานสตีมโอเอสผ่านทางไคลเอนต์สตีม
นาเซอร์ บาราซีเตอ

นาเซอร์ บาราซีเตอ (เกิด 27 พฤษภาคม พ.ศ. 2533) เป็นนักฟุตบอลชาวดัตช์ เขาเคยมาค้าแข้งให้กับบุรีรัมย์ ยูไนเต็ด ในไทยลีก และเขาเคยเล่นฟุตบอลให้กับสโมสรในประเทศอังกฤษอย่างอาร์เซนอลและดาร์บีเคาน์ตี และสโมสรในประเทศฝรั่งเศสอย่างอาแอ็ส มอนาโก นอกจากนี้เขายังเคยเล่นให้กับทีมชาติเนเธอร์แลนด์ชุดเยาวชนอีกด้วย
สโมสรอาชีพ.
บุรีรัมย์ ยูไนเต็ด.
ในวันที่ 26 มิถุนายน ค.ศ. 2019 สโมสรฟุตบอลบุรีรัมย์ ยูไนเต็ด ในไทยลีก ได้บรรลุข้อตกลงในการคว้าตัว นาเซอร์ บาราซีเตอ จากสโมสรอัลญะซีเราะฮ์ มาร่วมทีมอย่างเป็นทางการ โดยเจ้าตัวจะสวมเสื้อหมายเลข 39 ต่อมาในวันที่ 3 กรกฎาคม ค.ศ. 2019 โตโยต้า ลีกคัพ รอบ 16 ทีมสุดท้าย บาราซีเตอลงเล่นนัดแรกให้กับสโมสร และทำประตูแรกในนามสโมสร ช่วยบุรีรัมย์บุกไปชนะเจแอล เชียงใหม่ ยูไนเต็ด ที่สนามกีฬาสมโภชเจ็ดร้อยปี ในช่วงต่อเวลาพิเศษ 2–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 17 กรกฎาคม ค.ศ. 2019 ช้าง เอฟเอคัพ รอบ 16 ทีมสุดท้าย บาราซีเตอทำแฮตทริกแรกในนามสโมสร ช่วยให้บุรีรัมย์เปิดบ้านเอาชนะระยองไปได้ 5–0 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 21 กรกฎาคม ค.ศ. 2019 บาราซีเตอทำประตูแรกในลีก ในนัดที่บุรีรัมย์เปิดบ้านเสมอกับทรูแบงค็อก ยูไนเต็ด 1–1 ต่อมาในวันที่ 24 กรกฎาคม ค.ศ. 2019 โตโยต้า ลีกคัพ รอบ 8 ทีมสุดท้าย บาราซีเตอทำประตูชัยในช่วงต่อเวลาพิเศษ ช่วยให้บุรีรัมย์บุกไปเอาชนะทรูแบงค็อก ยูไนเต็ด ที่สนามธรรมศาสตร์ 1–0 ผ่านเข้าสู่รอบรองชนะเลิศได้สำเร็จ ต่อมาในวันที่ 27 กรกฎาคม ค.ศ. 2019 บาราซีเตอทำประตูที่ 2 ในลีก ช่วยให้บุรีรัมย์บุกไปเอาชนะสมุทรปราการ ซิตี้ ที่สนามกกท. บางพลี 4–1 ต่อมาในวันที่ 7 สิงหาคม ค.ศ. 2019 ช้าง เอฟเอคัพ รอบ 8 ทีมสุดท้าย บาราซีเตอทำประตูเก็บตกจากการรับกระฉอกของทศพร ศรีเรือง ช่วยให้บุรีรัมย์บุกไปตามตีเสมอตราด 2–2 ทั้งที่ถูกนำก่อน 0–2 สุดท้าย บุรีรัมย์เอาชนะในการยิงลูกโทษ 5–4 ผ่านเข้าสู่รอบรองชนะเลิศได้สำเร็จ
ในวันที่ 11 สิงหาคม ค.ศ. 2019 บาราซีเตอทำประตูที่ 3 ในลีก ช่วยให้บุรีรัมย์บุกไปเอาชนะตราด 1–0 โดยประตูนี้มีจุดเริ่มต้นจากการที่อันเดรส ตุญเญซ เริ่มเล่นบอลไม่ตรงจุดที่ได้ฟาล์ว ทำให้ผู้เล่นของตราดไม่พอใจจนต้องวอล์กเอาต์ออกจากสนาม ก่อนที่จะกลับมาแข่งขันต่อ ต่อมาในวันที่ 17 สิงหาคม ค.ศ. 2019 บาราซีเตอทำประตูที่ 4 ในลีก ช่วยให้บุรีรัมย์เปิดบ้านเอาชนะราชบุรี มิตรผล ไปได้ 6–0 ต่อมาในวันที่ 20 ตุลาคม ค.ศ. 2019 บาราซีเตอทำประตูที่ 5 ในลีก ช่วยให้บุรีรัมย์เปิดบ้านแซงเอาชนะ การท่าเรือ ไปได้ 3–1 ต่อมาในวันที่ 26 ตุลาคม ค.ศ. 2019 ไทยลีกนัดปิดฤดูกาล บุรีรัมย์ต้องออกไปเยือนเชียงใหม่ที่สนามกีฬาสมโภชเชียงใหม่ 700 ปี โดยในนัดนี้ ถ้าบุรีรัมย์ชนะ หรือ บุรีรัมย์เสมอ-แพ้ แล้วสิงห์เชียงรายไม่ชนะ บุรีรัมย์จะคว้าแชมป์ไทยลีกสมัยที่ 7 ทันที ในนัดนี้ บาราซีเตอทำประตูที่ 6 ในลีก ช่วยให้บุรีรัมย์ขึ้นนำ แต่สุดท้ายก็มาโดนเชียงใหม่ตามตีเสมอ ทำให้จบเกมด้วยผลเสมอ 1–1 ในขณะที่สิงห์ เชียงราย บุกไปเอาชนะ สุพรรณบุรี 5–2 ทำให้ทั้งสองทีมมีคะแนนเท่ากัน แต่สิงห์ เชียงราย มี เฮด-ทู-เฮด ที่ดีกว่า ทำให้บุรีรัมย์พลาดโอกาสคว้าแชมป์ไทยลีกสมัยที่ 7 อย่างน่าเสียดาย
รันดัล วิลาร์ส

รันดัล วิลาร์ส วัลเดซ (30 เมษายน ค.ศ. 2002 –) เป็นนักกีฬากระโดดน้ำชาวเม็กซิโก เขาได้รับรางวัลเหรียญทองในรายการแฟลตฟอร์ม 10 เมตรจากการแข่งขันโอลิมปิกเยาวชนฤดูร้อน 2018
ประวัติ.
วิลาร์สได้เป็นตัวแทนของทีมชาติเม็กซิโกในการแข่งขันกีฬาทางน้ำชิงแชมป์โลก 2017 ที่ บูดาเปสต์ เขาได้เข้าแข่งขันในรายการแฟลตฟอร์ม 10 เมตรและซิงโครไนซ์แฟลตฟอร์ม 10 เมตร โดยจบอันดับที่ 9 ทั้งสองรายการ
ในปี ค.ศ. 2018 ในการแข่งขันกีฬาโอลิมปิกเยาวชนฤดูร้อน 2018 จัดขึ้นที่ประเทศอาร์เจนตินา วิลาร์สได้รับเหรียญทองจากการแข่งขันรายการแฟลตฟอร์ม 10 เมตร และในรายการทีมผสมเขาได้จับคู่กับเฮลเล ทุกเซิน จากนอร์เวย์ โดยทั้งคู่จบอันดับที่ 11 ด้วยคะแนน 301.10
สปายโร

สปายโร  เป็นชุดวิดีโอเกมแนวแพลตฟอร์มซึ่งมีตัวเอกเป็นมังกรนามสปายโร นับตั้งแต่เปิดชุดวิดีโอเกมด้วยเกม "สปายโรเดอะดราก้อน" บนเพลย์สเตชัน ในปี 1998 "สปายโร" มีภาคต่อและภาคแยกออกมามากมาย สิทธิ์ในการถือครอง "สปายโร" เดิมทีเป็นของยูนิเวอร์แซลพิคเจอร์ส (ผ่านยูนิเวอร์แซลอินเตอร์แอ็กทีฟที่ปิดกิจการไปแล้ว) และสร้างโดย อินซอมนิแอ็กเกม (Insomniac Games) แฟรนไชส์ได้ถูกเปลี่ยนมือและทีมพัฒนาหลายครั้งก่อนที่สิทธิ์ในการถือครอง "สปายโร" จะถูกแอ็กทิวิชันเข้าซื้อในปี 2008 ไปในที่สุด ชุดวิดีโอเกมดังกล่าวได้เปิดตัวภาคแยกแนว toys-to-life ชื่อ "สกายแลนเดอร์" ซึ่งเป็นเกมแรกที่เปิดตัวในปี 2011
ในปี 2018 Toys for Bob ที่เป็นที่รู้จักกันในฐานะผู้พัฒนาชุดวิดีโอเกม "สกายแลนเดอร์" ประกาศว่าพวกเขากำลังพัฒนาชุดรวมรีมาสเตอร์ของไตรภาค "สปายโร" เดิมที่ลงในเพลย์สเตชันในชื่อ "สปายโรเรไนเต็ดไทรโลจี" โดยตัวเกมวางจำหน่ายบนเพลย์สเตชัน 4 และ เอกซ์บอกซ์วัน ในวันที่ 13 พฤศจิกายน 2018 และจะวางจำหน่ายบนนินเท็นโดสวิตช์ และ ไมโครซอฟท์ วินโดวส์ ในวันที่ 3 กันยายน 2019
ไฟฟ้าดับ

ไฟฟ้าดับ (หรืออาจเรียก power cut, power blackout, power failure หรือ blackout) เป็นความเสียหายกำลังของเครือข่ายพลังไฟฟ้า ที่ไม่สามารถแจกจ่ายไปให้ผู้ใช้ได้ สาเหตุของไฟฟ้าดับในเครือข่าย เช่น อาจเกิดจากความผิดพลาดที่สถานีไฟฟ้า, ความเสียหายของสายส่งไฟฟ้า, สถานีย่อย หรือบางส่วนของระบบแจกจ่าย, ไฟฟ้าลัดวงจร, ฟิวส์ขาด และสะพานไฟชำรุด ฯลฯ
ไฟฟ้าดับนั้นถือว่าอันตรายอย่างยิ่ง โดยเฉพาะในสถานที่ที่เกี่ยวข้องกับสิ่งแวดล้อมและความปลอดภัยที่อาจตกอยู่ในอันตรายได้ เช่น โรงพยาบาล, โรงบำบัดน้ำเสีย และเหมือง ที่จะมีการสำรองไฟฟ้า เช่น เครื่องกำเนิดไฟฟ้าสำรอง ที่จะทำงานโดยทันทีหลังไฟฟ้าดับ ระบบที่เสี่ยง เช่น ระบบโทรคมนาคม ที่ต้องการไฟฟ้าฉุกเฉิน ห้องแบตเตอรี่ของชุมสายโทรศัพท์จะมีแบตเตอรี่ตะกั่ว-กรดไว้ใช้สำรองและมีซ็อกเก็ตสำหรับเชื่อมต่อเครื่องกำเนิดไฟฟ้าในระหว่างไฟฟ้าดับ
กีฬาวอลเลย์บอลในโอลิมปิกฤดูร้อน 2020 – ทีมหญิง

การแข่งขันวอลเลย์บอลหญิงในโอลิมปิกฤดูร้อน 2020 จะจัดขึ้นเป็นครั้งที่ 15 ของการแข่งขันโอลิมปิกฤดูร้อน จัดขึ้นโดยสหพันธ์วอลเลย์บอลระหว่างประเทศ (เอฟไอวีบี) ร่วมกับคณะกรรมการโอลิมปิกสากล (ไอโอซี) มีกำหนดจัดขึ้นที่โตเกียว ประเทศญี่ปุ่น ระหว่างวันที่ 25 กรกฎาคม ถึง 8 สิงหาคม ค.ศ. 2021
การแบ่งกลุ่ม.
การจับสลากแบ่งกลุ่มจะใช้วิธีสลับฟันปลาจากอันดับโลกเอฟไอวีบี ณ วันที่ 29 กันยายน ค.ศ. 2019 เอฟไอวีบีให้สิทธิ์เจ้าภาพอยู่ในกลุ่มเอโดยไม่ต้องคำนึงถึงอันดับโลก ตัวเลขในวงเล็บเป็นลำดับจากอันดับโลกยกเว้นประเทศเจ้าภาพที่อยู่ในอันดับ 7 การแบ่งกลุ่มได้รับการยืนยันจากสหพันธ์วอลเลย์บอลระหว่างประเทศ เมื่อวันที่ 31 มกราคม ค.ศ. 2020
การตัดสินลำดับจากผลการแข่งขัน.
แมตช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
ผู้ตัดสิน.
ผู้ตัดสินต่อไปนี้ ได้รับการคัดเลือกสำหรับการแข่งขัน
<templatestyles src="Div col/styles.css"/>
รอบแรก.
กลุ่มเอ.
 #เปลี่ยนทาง 
 v  สาธารณรัฐโดมินิกัน
 #เปลี่ยนทาง 
 v  เคนยา
 #เปลี่ยนทาง 
 v  เกาหลีใต้
 #เปลี่ยนทาง 
 v  เซอร์เบีย
 #เปลี่ยนทาง 
 v  สาธารณรัฐโดมินิกัน
 #เปลี่ยนทาง 
 v  เคนยา
 #เปลี่ยนทาง 
 v  สาธารณรัฐโดมินิกัน
 #เปลี่ยนทาง 
 v  เคนยา
 #เปลี่ยนทาง 
 v  บราซิล
 #เปลี่ยนทาง 
 v  เคนยา
 #เปลี่ยนทาง 
 v  บราซิล
 #เปลี่ยนทาง 
 v  เกาหลีใต้
 #เปลี่ยนทาง 
 v  เกาหลีใต้
 #เปลี่ยนทาง 
 v  สาธารณรัฐโดมินิกัน
 #เปลี่ยนทาง 
 v  เคนยา
กลุ่มบี.
 #เปลี่ยนทาง 
 v  อิตาลี
 #เปลี่ยนทาง 
 v  อาร์เจนตินา
 #เปลี่ยนทาง 
 v  ตุรกี
 #เปลี่ยนทาง 
 v  อาร์เจนตินา
 #เปลี่ยนทาง 
 v  สหรัฐ
 #เปลี่ยนทาง 
 v  ตุรกี
 #เปลี่ยนทาง 
 v  อาร์เจนตินา
 #เปลี่ยนทาง 
 v  อาร์โอซี
 #เปลี่ยนทาง 
 v  ตุรกี
 #เปลี่ยนทาง 
 v  อาร์โอซี
 #เปลี่ยนทาง 
 v  ตุรกี
 #เปลี่ยนทาง 
 v  อิตาลี
 #เปลี่ยนทาง 
 v  อิตาลี
 #เปลี่ยนทาง 
 v  ตุรกี
 #เปลี่ยนทาง 
 v  อาร์เจนตินา
รอบสุดท้าย.
รอบก่อนรองชนะเลิศ.
 #เปลี่ยนทาง 
 v  ตุรกี
 #เปลี่ยนทาง 
 v  สหรัฐ
 #เปลี่ยนทาง 
 v  อิตาลี
 #เปลี่ยนทาง 
 v  อาร์โอซี
รอบรองชนะเลิศ.
 #เปลี่ยนทาง 
 v  สหรัฐ
 #เปลี่ยนทาง 
 v  เกาหลีใต้
รอบชิงเหรียญทองแดง.
 #เปลี่ยนทาง 
 v  เซอร์เบีย
รอบชิงเหรียญทอง.
 #เปลี่ยนทาง 
 v  สหรัฐ
อันดับการแข่งขัน.
<templatestyles src="Col-begin/styles.css"/>
รางวัล.
หลังพิธีมอบรางวัล ดรีมทีมโอลิมปิกโตเกียว 2020 ได้ประกาศดังนี้
อาชีพกระจอกแล้วทำไม ยังไงข้าก็เทพ

อาชีพกระจอกแล้วทำไม ยังไงข้าก็เทพ (; โรมาจิ: "Arifureta Shokugyō de Sekai Saikyō") เป็นซีรีส์ไลต์โนเวลญี่ปุ่นที่เขียนโดย เรียว ชิราโคเมะ และวาดภาพโดย Takayaki ตอนแรกเป็นนวนิยายซีรีส์ทางเว็บ ได้รับการตีพิมพ์ในปี พ.ศ. 2558 ซีรีส์จะตามเรื่องราวของ Hajime Nagumo ซึ่งถูกส่งไปยังอีกโลกพร้อมกับนักเรียนในชั้นเรียนที่เหลือของเขา แต่ได้รับความสามารถเวทมนตร์โดยเฉลี่ยเท่านั้น บังคับให้เขาต้องต่อสู้เพื่อพัฒนาตัวเอง สำหรับภาษาไทยตีพิมพ์โดย First Page ไลต์โนเวลพรีเควลได้รับการตีพิมพ์ในปี พ.ศ. 2560 
ซีรีส์นี้ได้รับการดัดแปลงมังงะต่อเนื่องบนเว็บไซต์ Comic Gardo ของ Ovelap มาตั้งแต่ปี พ.ศ. 2559 รวมถึงยงโคมะคอมเมดี และการดัดแปลงเป็นมังงะจากเล่มพรีเควล ซีรีส์อนิเมะทางโทรทัศน์ดัดแปลงโดย White Fox และ Asread ออกอากาศตั้งแต่เดือนกรกฎาคมถึงตุลาคม พ.ศ. 2562 ฤดูกาลที่สองโดยสตูดิโอ Asread และ Studio Mother ออกอากาศตั้งแต่มกราคมถึงมีนาคม พ.ศ. 2565 ส่วนฤดูกาลที่สามออกอากาศตั้งแต่เดือนตุลาคม พ.ศ. 2567 ถึงกุมภาพันธ์ พ.ศ. 2568
เรื่องย่อ.
นักเรียนมัธยมปลาย ฮาจิเมะ นางุโมะ ถูกเพื่อนร่วมชั้นรังแกเพราะความสัมพันธ์ของเขากับไอดอลชั้น คาโอริ เมื่อเขาและคนอื่น ๆ ในชั้นเรียนของเขาถูกส่งไปยังโลกแฟนตาซี เพื่อนร่วมชั้นของเขาทุกคนจะได้รับความสามารถเวทมนตร์ที่ทรงพลังในขณะที่ฮาจิเมะจะได้รับความสามารถในการเปลี่ยนรูปวัสดุที่เป็นของแข็ง ความสามารถทั่วไปที่มักพบในช่างฝีมือและช่างเหล็ก ในระหว่างการโจมตีดันเจี้ยน เขาถูกเพื่อนร่วมชั้นคนหนึ่งทรยศและถูกปล่อยตัวลงไปที่ด้านล่างของดันเจี้ยน เขารอดจากการตกและสร้างอาวุธเพื่อหลบหนีดันเจี้ยนและแข็งแกร่งขึ้น ในการเดินทางของเขาเขาได้พบกับแวมไพร์ Yue ที่ถูกขัง และต่อมาก็เข้าร่วมกับสาวหูกระต่าย Shea, ครึ่งมังกร Tio และคนอื่น ๆ
ให้เสียงโดย: โทชินาริ ฟูกามาจิ
ให้เสียงโดย: ยูกิ คูวาฮาระ (ญี่ปุ่น)
ให้เสียงโดย: มินามิ ทากาฮาชิ (ญี่ปุ่น)
ให้เสียงโดย: โยโกะ ฮิกาซะ (ญี่ปุ่น)
ให้เสียงโดย: ซาโอริ โอนิชิ (ญี่ปุ่น)
ให้เสียงโดย: ยูมิริ ฮานาโมริ (ญี่ปุ่น)
เกออร์ค วิลเฮ็ล์ม ชเต็ลเลอร์

เกออร์ค วิลเฮ็ล์ม ชเต็ลเลอร์  เป็นนักพฤกษศาสตร์ นักสัตววิทยา แพทย์ และนักสำรวจชาวเยอรมัน เขาทำงานในรัสเซียและได้รับการยอมรับนับถือเป็นผู้บุกเบิกวิชาประวัติศาสตร์ธรรมชาติของอนุทวีปอะแลสกา
ชเต็ลเลอร์เกิดเมื่อ 10 มีนาคม ค.ศ. 1709 ที่เมืองวินทซ์ไฮม์ (Windsheim) ในจักรวรรดิโรมันอันศักดิ์สิทธิ์ เขาเข้าศึกษาที่มหาวิทยาลัยวิทเทินแบร์ค ต่อมาใน ค.ศ. 1734 เขาถูกส่งตัวไปรัสเซียในตำแหน่งแพทย์ประจำเรือทหาร ชเต็ลเลอร์เข้าร่วมในการสำรวจคัมชัตคาครั้งที่สองโดยออกเดินทางจากเซนต์ปีเตอร์สเบิร์กใน ค.ศ. 1738 ระหว่างการออกสำรวจครั้งนี้ ชเต็ลเลอร์ค้นพบสิ่งมีชีวิตใหม่หลายสายพันธุ์ด้วยกัน สิ่งมีชีวิตหลายสายพันธุ์ได้รับการตั้งชื่อตามชื่อของเขา เช่น วัวทะเลชเต็ลเลอร์, นกอินทรีทะเลชเต็ลเลอร์
อาลฟงส์ อาเรออลา

อาลฟงส์ ฟร็องซิส อาเรออลา (เกิด 27 กุมภาพันธ์ ค.ศ. 1993) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งผู้รักษาประตูให้แก่เวสต์แฮมยูไนเต็ดและทีมชาติฝรั่งเศส
รังกนาตจุวามิโกยิล (ติรุวรังกัม)

รังกนาตจุวามิโกยิล  เป็นโกยิลที่สร้างถวายพระศรีรังคนาถ คือปางไสยาสน์ของพระวิษณุ โกยิลนี้สร้างขึ้นตามสถาปัตยกรรมทราวิฑ ตั้งอยู่ในเมืองติรุวรังกัม เขตติรุจจิราปปัฬฬิ รัฐทมิฬนาฑู ประเทศอินเดีย และโกยิลได้รับการเชิดชูโดยนักบวชอาฬวาร (Alvar) ใน ทิพยประพันธ์ (Divya Prabhandha) และถือเป็นโกยิลสำคัญใน 108 โบสถ์พราหมณ์ "ทิพยเทศ" ที่สร้างถวายพระวิษณุ
โกยิลนี้ถือเป็นโกยิลไวษณพที่มีสีสันฉูดฉาดและงดงามที่สุดในอินเดียใต้ โกยิลนี้ยังมีส่วนสำคัญยิ่งในประวัติของลัทธิไวษณพ เริ่มจากงานของรามานุชะ และนาถมุนีและยมุนาจารย์ซึ่งมาก่อนหน้าในติรุวรังกัม สถานที่ตั้งซึ่งอยู่บนเกาะระหว่างแม่น้ำกลลิทัม และแม่น้ำกาเวรี นั้นทำให้ประสบกับอุทกภัยได้ง่าย รวมทั้งทำให้ง่ายต่อการรุกรานและเปลี่ยนเป็นค่ายทหาร โกยิลเคยถูกทำลายและปล้นชิงของมีค่าไปโดยกองทัพของรัฐสุลต่านเดลีซึ่งบุกเข้าโจมตีและทำลายล้างอาณาจักรปันทยะ (Pandya) เมื่อต้นคริสต์ศตวรรษที่ 14 และโกยิลก็ถูกสร้างขึ้นใหม่อีกในปลายคริสต์ศตวรรษเดียวกัน โกยิลได้รับการสร้างให้แข็งแรงขึ้น ป้องกันมากขึ้น และสร้างโคปุรัมจำนวนมาก ขยายอาณาเขตของโกยิลมากในยุคคริสต์ศตวรรษที่ 16 และ 17 โกยิลนี้เคยเป็นหนึ่งในจุดศูนย์กลางสำคัญของขบวนการภักติ ร่วมไปกับการร่ายรำและขับร้อง
อาณาเขตของติรุวรังกัมโกยิลคือ 155 เอเคอร์ มีศาลเจ้า 81 ศาล, หอและโคปุรัม 21 หอ, ศาลาและมณฑป 39 หลัง และแท็งก์น้ำจำนวนอีกมากมายที่ประกอบเข้ากับระบบไขน้ำและอนุชลประทานที่ซับซ้อนของโกยิล โกยิลนี้ในปัจจุบันถือว่าเป็นโบสถ์พราหมณ์ที่ใหญ่ที่สุดในโลกที่ยังคงมีการใช้ประกอบศาสนพิธีเป็นนิจอยู่และถือเป็นแหล่งสำคัญของสถาปัตยกรรมทราวิฑดั้งเดิมที่ซับซ้อนและงดงามอย่างมีเสน่ห์
ดานิเอล เรสเตรโป

ดานิเอล เรสเตรโป การ์ซิอา  เป็นนักกีฬากระโดดน้ำชาวโคลอมเบีย เขาได้รับรางวัลเหรียญทองในรายการสปริงบอร์ด 3 เมตรและทีมผสมจากการแข่งขันโอลิมปิกเยาวชนฤดูร้อน 2018
ประวัติ.
ในปี ค.ศ. 2018 เรสเตรโปได้เข้าร่วมแข่งขันในกระโดดน้ำเยาวชนชิงแชมป์โลก 2018 จัดขึ้นที่เคียฟ ประเทศยูเครน เขาได้รับรางวัลเหรียญทองจากการแข่งขันรายการสปริงบอร์ด 3 เมตร จากนั้นเขาได้เข้าร่วมแข่งขันการแข่งขันโอลิมปิกเยาวชนฤดูร้อน 2018 จัดขึ้นที่ประเทศอาร์เจนตินา เรสเตรโปได้รับเหรียญทองจากการแข่งขันรายการสปริงบอร์ด 3 เมตร และในรายการทีมผสมเขาได้จับคู่กับหลิน ชาน จากประเทศจีน โดยทั้งคู่ได้รับเหรียญทองจากการแข่งขันรายการนี้ ด้วยคะแนน 391.35
ชุง ฟูจิโมโตะ

ชุง ฟูจิโมโตะ (; โรมาจิ: "Fujimoto Shun" เกิดวันที่ 11 พฤษภาคม พ.ศ. 2493 ที่จังหวัดฮิโรชิมะ) เป็นนักกีฬายิมนาสติกทีมชาติญี่ปุ่นซึ่งได้รับเหรียญทองยิมนาสติกลีลาประเภททีมในการแข่งขันโอลิมปิกฤดูร้อน 1976 ที่มอนทรีออล ประเทศแคนาดา
ในการแข่งขันครั้งนั้น ฟูจิโมโตะเป็นที่รู้จักจากการทนแข่งขันต่อไปแม้ว่าจะได้รับบาดเจ็บที่หัวเข่าในรอบฟลอร์เอ็กเซอร์ไซส์ เขาได้ 9.5 คะแนนจากรอบม้าหูและ 9.7 คะแนนจากรอบห่วงทั้งที่ยังบาดเจ็บ ฟูจิโมโตะทิ้งตัวลงมาจากความสูง 8 ฟุตเหนือพื้น และยังคงทรงตัวอยู่ได้ ยกมือขึ้นตามท่าทางปกติก่อนจะทรุดลงด้วยอาการเจ็บปวด ซึ่งทำให้อาการบาดเจ็บของเขาแย่ลง กระดูกสะบ้าเคลื่อนและเส้นเอ็นขาขวาขาด แพทย์ได้สั่งให้ฟูจิโมโตะถอนตัวจากการแข่งขันรอบอื่น ๆ เนื่องจากความเสี่ยงที่จะพิการอย่างถาวร แพทย์คนหนึ่งระบุว่า
"How he managed to do somersaults and twists and land without collapsing in screams is beyond my comprehension."
ฟูจิโมโตะกล่าวภายหลังว่าเขาไม่อยากจะทำให้เพื่อนร่วมทีมเป็นห่วง จึงปิดบังเรื่องอาการบาดเจ็บ อย่างไรก็ตาม ผลการแข่งขันของเขาในรอบม้าหูและรอบห่วง รวมกับผลการแข่งขันของสมาชิกคนอื่น ๆ ในทีม ทำให้ทีมชาติญี่ปุ่นได้รับเหรียญทอง โดยเฉือนชนะทีมชาติสหภาพโซเวียตไปเพียงเล็กน้อยเท่านั้น เขาได้ให้สัมภาษณ์กับ"เดอะการ์เดียน"ในเวลาต่อมาว่า ถ้าให้ทำอีกก็คงจะไม่ทำอย่างนั้นอีกแล้ว
ฌูเวา มารียู

ฌูเวา มารียู นาวัล ดา กอชตา อีดูวาร์ดู (เกิดวันที่ 19 มกราคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้แก่ไบฟีกา และทีมชาติโปรตุเกสในตำแหน่งกองกลาง
เขาเริ่มต้นอาชีพนักฟุตบอลที่สปอร์ติงลิสบอน โดยผ่านการฝึกฝนในระบบเยาวชนของสโมสรนี้ จากนั้นย้ายไปเล่นให้แก่วีตอรียาซึตูบัลผ่านการยืมตัวใน ค.ศ. 2014 และต่อมาก็กลับมาเป็นส่วนสำคัญของทีมที่ได้ครองถ้วยรางวัลชนะเลิศจากรายการใหญ่ ๆ รวมถึงตาซาดึปูร์ตูกัล 2015
ฌูเวา มารียู เปิดตัวกับทีมชาติโปรตุเกสชุดใหญ่ใน ค.ศ. 2014 เขาผ่านการคัดเลือกให้ร่วมการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
บรูนู อัลวึช

บรูนู อีดูวาร์ดู รึกูฟึ อัลวึช (เกิดวันที่ 27 พฤศจิกายน ค.ศ. 1981) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งเซ็นเตอร์แบ็กให้กับสโมสรปาร์มากัลโช 1913 และทีมชาติโปรตุเกส
อัลวึชเริ่มต้นและใช้เวลาส่วนใหญ่ในอาชีพนักฟุตบอลกับโปร์ตูที่ซึ่งเขาชนะการแข่งขันรายการต่าง ๆ รวม 9 รายการ และลงเล่นอย่างเป็นทางการ 171 นัด นอกจากนี้เขายังครองถ้วยรางวัลชนะเลิศในรัสเซียกับเซนิตเซนต์ปีเตอส์เบิร์ก และในตุรกีกับเฟแนร์บาห์แช
ในฐานะผู้เล่นทีมชาติชุดใหญ่ตั้งแต่ ค.ศ. 2007 อัลวึชเป็นตัวแทนชาติโปรตุเกสในการแข่งขันฟุตบอลโลกสามครั้ง ฟุตบอลชิงแชมป์แห่งชาติยุโรปสามครั้ง และคอนเฟเดอเรชันส์คัพหนึ่งครั้ง โดยคว้ารางวัลชนะเลิศจากฟุตบอลชิงแชมป์แห่งชาติยุโรป 2016
พรหมพิริยะ ทองพุทธรักษ์

พรหมพิริยะ ทองพุทธรักษ์ (เกิด 18 กุมภาพันธ์ พ.ศ.2536) ชื่อเล่น ปาแปง เป็นนักแสดงชายชาวไทย ปัจจุบันเขาเป็นนักแสดงในสังกัดจีเอ็มเอ็มทีวี
ประวัติ.
เขาเริ่มเข้าสู่วงการบันเทิงไทยเริ่มเข้าเวทีจากการประกวดดัชชี่บอยแอนด์เกิร์ลเมื่อในปี 2556 เขาได้ร่วมถ่ายแบบและโฆษณาต่าง
ๆ ภายหลังเมื่อในปี 2557 เขาได้ลงนามสัญญาเป็นนักแสดงในสังกัดสถานีช่อง 7 เอชดีและในเมื่อในปี 2558 เขามีผลงานละครเรื่อง "ครอบครัวตึ๋งหนืดตืดขั้นเทพ", "พญาโศก"," ทอง 10", "หักลิ้นช้าง" และ "เกิดเป็นกา" เป็นต้น ปัจจุบันเขารับงานละครเรื่อยมาและเป็นที่รู้จักในฐานะนักแสดงชาวไทย
เมื่อในปี 2560 เขามีผลงานละครเรื่อง "สารวัตรแม่ลูกอ่อน" เป็นที่รู้จักกันในบทบาท ร.ต.อ.ก่อเกียรติ หรือ ผู้กองก่อเกียรติ โดยมีผู้ติดตามให้การตอบรับเป็นอย่างอีกคั่งทำให้ละครเรื่องนี้ประสบความสำเร็จไปอย่างราบรื่นด้วย
เมื่อในปี 2562 เขามีผลงานละครเรื่อง" สวยซ่อนคม" เป็นที่รู้จักกันในบทบาท ประพนธ์ โดยมีผู้ติดตามให้การตอบรับเป็นอย่างดี ขณะที่ละครเรื่องนี้กำลังออกอากาศ
ฟุตบอลผู้พิการทางสมอง

การแข่งขันฟุตบอลผู้พิการทางสมองชิงแชมป์โลก (IFCPF World Cup) เป็นการแข่งขันฟุตบอลคนพิการทางสมองระหว่างประเทศระดับนานาชาติ ภายใต้การควบคุมของคณะกรรมการกีฬาคนพิการทางสมองสากล และ สหพันธ์ฟุตบอลผู้พิการทางสมองระหว่างประเทศ โดยการรับรองของ ฟีฟ่า จัดขึ้นทุกๆ 2 ปี จัดขึ้นเป็นครั้งแรกในปี ค.ศ. 1982 
ภายหลังจากการแข่งขันรอบคัดเลือกตามทวีปต่างๆ มีทีมที่เข้าแข่งขันรอบสุดท้ายทั้งสิ้น
16 ทีม ดังนี้ ทวีปเอเชีย 3 ทีม ทวีปอเมริกาใต้ 1 ทีม โอเชียเนีย 1 ทีม ทวีปยุโรป 12 ทีม และเจ้าภาพ 1 ทีม
ทีมที่เข้าร่วม.
ประเทศที่เข้าร่วมการแข่งขัน แบ่งตามทวีป ดังนี้:
2 = "There is no information on the homepage of the IFCPF"
3 = "no score found"
 อเมริกาเหนือ (คอนคาเคฟ)
 อเมริกาใต้ (คอนเมนบอล)
 ชิงแชมป์เอเซีย
 เฟสปิกเกมส์ และ เอเชียนพาราเกมส์
ผู้แปรพักตร์เกาหลีเหนือในประเทศไทย

ประเทศไทยเป็นหนึ่งในจุดหมายปลายทางของทางเลือกสำหรับผู้หลบหนีจากเกาหลีเหนือที่มีเป้าหมายไปตั้งถิ่นฐานใหม่ในประเทศที่สาม โดยเฉพาะประเทศเกาหลีใต้ แม้ว่ารัฐบาลไทยจะไม่ยอมรับการหลบหนีของเกาหลีเหนือในฐานะผู้ลี้ภัย เนื่องจากเป็นผู้ย้ายถิ่นฐานด้วยเหตุผลทางเศรษฐกิจ แต่รัฐบาลไทยอนุญาตให้ผู้หลบหนีจากเกาหลีเหนือเข้ามาประเทศเพื่อตั้งถิ่นฐานใหม่ที่ประเทศเกาหลีใต้ได้ โดยกฎหมายของประเทศของเกาหลีใต้ถือว่าชาวเกาหลีเหนือเป็นพลเมืองของเกาหลีใต้ด้วยเช่นกัน อีกทั้งรัฐบาลไทยยังกล่าวถึง "ความแตกต่างทางภูมิศาสตร์ที่ไม่ชัดเจน" ระหว่างสองประเทศเกาหลีในการอำนวยความสะดวกเรื่องกระบวนการโอนย้ายและตั้งถิ่นฐานใหม่
แนวโน้ม.
แม้จากประเทศเกาหลีเหนือถึงประเทศไทยจะอยู่ในระยะทางไกล แต่เส้นทางหลบหนีนี้ได้รับความนิยมมากขึ้นสำหรับผู้หลบหนีชาวเกาหลีเหนือระหว่างปี 2547 และ 2554 จำนวนชาวเกาหลีเหนือที่หลบหนีเข้ามาในประเทศไทยในปี 2547 คือ 46 คน ตัวเลขดังกล่าวเพิ่มขึ้นเป็น 752 ในปี 2548, 1,785 ในปี 2550, 1,849 ในปี 2552 และ 2,482 ในปี 2553 ในปี 2554 มีรายงานว่าชาวเกาหลีเหนือร้อยละ 95 ที่เดินทางมาถึงประเทศเกาหลีใต้ ถูกส่งมาจากประเทศไทย อย่างไรก็ตามรัฐบาลไทยได้หยุดให้ข้อมูลตัวเลขอย่างเป็นทางการในช่วงไม่กี่ปีที่ผ่านมา คาดว่าจะมีผู้หลบหนีจากประเทศเกาหลีเหนือประมาณ 10-15 คนเข้ามาในประเทศไทยทุกสัปดาห์
การเดินทาง.
ผู้ลี้ภัยชาวเกาหลีเหนือส่วนใหญ่ใช้เส้นทางที่วิ่งจากประเทศจีน ลาว มายังไทย เส้นทางเก่าที่วิ่งจากประเทศมองโกเลียไปยังจีน เวียดนามและเมียนมาร์เป็นที่นิยมน้อยลงเนื่องจากการควบคุมชายแดนของประเทศเหล่านี้เข้มงวดขึ้น ผู้หลบหนีจะต้องเผชิญกับโอกาสที่จะถูกส่งตัวให้กับทางการเกาหลีเหนือในประเทศเหล่านี้ ซึ่งจะส่งพวกเขากลับไปยังเกาหลีเหนือในภายหลัง
การเดินทางมักเริ่มต้นโดยการข้ามแม่น้ำตูเมนไปยังประเทศจีน ครั้งหนึ่งในประเทศจีน ผู้หลบหนีพยายามเดินทางด้วยรถบัสหรือเดินเท้าเพื่อไปยังทางตอนใต้ของจีน มีรายงานว่าผู้ลี้ภัยบางคนเลือกเส้นทางที่เรียกว่า "เส้นทางสามเหลี่ยมทองคำ" ซึ่งเป็นบริเวณที่ ประเทศเมียนมาร์ ลาว และไทยมาบรรจบกัน ผู้ลี้ภัยส่วนใหญ่ชอบเส้นทางลาว-ไทย จากนั้นต้องข้ามแม่น้ำโขง ซึ่งเป็นชายแดนแม่น้ำสายหลักระหว่างลาวและไทย
ชาวเกาหลีเหนือมักเข้ามาในจังหวัดทางภาคเหนือและภาคตะวันออกเฉียงเหนือของประเทศไทยหลังจากข้ามแม่น้ำโขงมาแล้ว ตลอดการเดินทางผู้ลี้ภัยมีความเสี่ยงที่จะถูกจับกุมและถูกส่งตัวกลับประเทศเกาหลีเหนือเพื่อถูกลงโทษ ผู้หลบหนีบางรายจ่ายค่านายหน้าสูงถึง 3,000 ดอลลาร์สหรัฐ เพื่อลักลอบเข้าประเทศ นายหน้าชาวเกาหลีใต้ถือว่ามีบทบาทสำคัญในกระบวนการลักลอบเข้ามา ในกรณีที่ผู้หลบหนีได้รับการสนับสนุนจากครอบครัวของพวกเขาในต่างประเทศ พวกเขาสามารถใช้เวลาสั้น ๆ ในประเทศจีนก่อนที่จะเข้าประเทศไทยเพื่อตั้งถิ่นฐานใหม่ อย่างไรก็ตามผู้หลบหนีที่โชคร้าย มักเผชิญกับความเสี่ยงจำนวนมากและถูกเอารัดเอาเปรียบ บางคนต้องอยู่ในประเทศจีนเพื่อชำระหนี้ ผู้หญิงหลายคนถูกบังคับให้ค้าประเวณี ผู้ชายหลายคนพบว่าตัวเองทำงานหนัก บางคนถูกลักพาตัวไปพร้อมกันโดยผู้ค้ามนุษย์หรือถูกบังคับให้จ่ายค่าธรรมเนียมเพื่อให้สามารถผ่านชายแดนได้
ผู้ลี้ภัยชาวเกาหลีเหนือจากศูนย์กักกันตรวจคนเข้าเมืองในกรุงเทพฯ กล่าวว่า ผู้หลบหนีหลายคนชอบประเทศไทยเพราะเมื่อเร็ว ๆ นี้มีการลาดตระเวนชายแดนที่เข้มงวดขึ้นในประเทศพม่า ลาว และจีน นอกจากนี้ยังสันนิษฐานว่าการสื่อสารด้วยคำพูดจากปากเป็นวิธีที่แพร่กระจายในหมู่ผู้ที่อพยพไปยังเกาหลีใต้ได้สำเร็จ และพยายามหาวิธีสื่อสารกับญาติในเกาหลีเหนือเป็นหนึ่งในปัจจัยหลักที่ทำให้เกิดการเพิ่มขึ้นของการเข้ามาของผู้หลบหนีเกาหลีเหนือในประเทศไทยในช่วงทศวรรษที่ผ่านมา
พระราชวรวงศ์เธอ พระองค์เจ้าวิมลมาศมาลี

พระราชวรวงศ์เธอ พระองค์เจ้าวิมลมาศมาลี (7 มีนาคม พ.ศ. 2419 — 21 กุมภาพันธ์ พ.ศ. 2464) เป็นพระราชธิดาลำดับที่ 24 ในกรมพระราชวังบวรวิไชยชาญ ที่ประสูติแต่จอมมารดาจั่น
พระประวัติ.
พระราชวรวงศ์เธอ พระองค์เจ้าวิมลมาศมาลี ประสูติเมื่อวันที่ 7 มีนาคม พ.ศ. 2419 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดาจั่น มีพระเชฐภคินีร่วมจอมมารดา 1 พระองค์คือ พระราชวรวงศ์เธอ พระองค์เจ้ากลิ่นแก่นจันทนารัตน์
ภายหลังการสิ้นพระชนม์ของพระเจ้าราชวรวงศ์เธอ พระองค์เจ้าวงจันทร์ ผู้สำเร็จราชการพระราชวังบวรสถานมงคลพระองค์สุดท้าย พระบาทสมเด็จพระมงกุฎเกล้าเจ้าอยู่หัวจึงโปรดฯ ให้เจ้านายในวังหน้าเสด็จไปประทับที่พระบรมมหาราชวัง พระราชวรวงศ์เธอ พระองค์เจ้าวิมลมาศมาลีจึงได้เสด็จมาประทับ ณ พระบรมมหาราชวังด้วย ต่อมาในเดือนมกราคม พ.ศ. 2561 พระบาทสมเด็จพระมงกุฎเกล้าเจ้าอยู่หัวทรงโปรดฯ ให้จัดงานเลี้ยงฤดูหนาวขึ้น ณ สวนจิตรลดา พระองค์เจ้าวิมลมาศมาลี ทรงถวายตุ๊กตาจีนถือยอกาไหล่ทองแด่พระบาทสมเด็จพระมงกุฎเกล้าเจ้าอยู่หัวด้วย
พระราชวรวงศ์เธอ พระองค์เจ้าวิมลมาศมาลี ทรงประชวรพระวัณโรคภายใน แพทย์ได้ถวายโอสถ พระอาการทรงบ้างทรุดบ้างตามลำดับ ถึงวันที่ 21 กุมภาพันธ์ พ.ศ. 2464 พระอาการกำเริบมากขึ้น เสด็จสิ้นพระชนม์ ณ พระตำหนักในพระบรมมหาราชวัง สิริพระชันษา 44 ปี พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้พระเจ้าบรมวงศ์เธอ กรมหลวงพรหมวรานุรักษ์เสด็จแทนพระองค์ สรงน้ำพระศพ เจ้าพนักงานเชิญพระศพลงพระลอง เชิญไปไว้ยังทิมดาบรักษาองค์พระราชวังบวร ประกอบพระโกศราชวงศ์ พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร เมื่อวันที่ 18 พฤษภาคม พ.ศ. 2469
ราสมุส จอห์นสัน

ราสมุส จอห์นสัน (27 มกราคม ค.ศ. 1990 —) เป็นนักฟุตบอลชาวสวีเดนในตำแหน่งกองหน้า ปัจจุบันเล่นให้กับเฮลซิงบอร์ในออลสเวนส์คาน เขาเคยเล่นให้กับว็อลฟส์บวร์คในบุนเดสลีกา และบุรีรัมย์ ยูไนเต็ด ในไทยลีก เขาเคยชนะเลิศเดนิชคัพกับออลบอร์ในฤดูกาล 2013–14 และสวีดิชคัพกับเฮลซิงบอร์ในฤดูกาล 2010
สโมสรอาชีพ.
สโมสรในทวีปยุโรป.
จอห์นสันเริ่มต้นอาชีพกับเฮลซิงบอร์ โดยเขาสามารถทำได้สี่ประตูในฤดูกาล 2008 ซึ่งเป็นฤดูกาลแรกที่เขาลงเล่น ต่อมาในวันที่ 13 พฤศจิกายน ค.ศ. 2010 จอห์นสันทำประตูชัยในการแข่งขันสวีดิชคัพนัดชิงชนะเลิศ ช่วยให้เฮลซิงบอร์เอาชนะฮัมมาร์บีไปได้ 1–0 ต่อมาในเดือนสิงหาคม ค.ศ. 2011 จอห์นสันได้ย้ายไปเฟาเอ็ฟเอ็ล ว็อลฟส์บวร์ค อย่างเป็นทางการ และได้ลงเล่นนัดแรกในนัดที่พบกับชัลเคอ 04 โดยในนัดนั้น เขาสามารถแอสซิสต์ให้มาริออ มันจูคิช ทำประตูได้ อย่างไรก็ตาม ในช่วงครึ่งหลังของฤดูกาล 2012–13 จอห์นสันได้ถูกปล่อยยืมตัวให้กับเอ็ฟแอ็สเฟา ฟรังค์ฟวร์ท และในฤดูกาล 2013–2014 เขาก็ถูกปล่อยยืมตัวอีกครั้งให้กับออลบอร์ ต่อมาในช่วงฤดูร้อน ค.ศ. 2016 จอห์นสันได้ย้ายไปโอเดนเซ ซึ่งนับเป็นการหวนกลับมาร่วมงานกันกับหัวหน้าผู้ฝึกสอนอย่างเคนต์ เนียลเซน
บุรีรัมย์ ยูไนเต็ด.
ในวันที่ 1 กรกฎาคม ค.ศ. 2019 เฮลซิงบอร์ได้โพสต์ข้อความผ่านทางอินสตาแกรมว่า บุรีรัมย์ ยูไนเต็ด ได้บรรลุข้อตกลงในการคว้าตัว ราสมุส จอห์นสัน เป็นที่เรียบร้อยแล้ว และในวันถัดมา เนวิน ชิดชอบ ประธานสโมสรฟุตบอลบุรีรัมย์ ยูไนเต็ด ได้เปิดตัวจอห์นสันอย่างเป็นทางการ โดยจอห์นสันจะสวมเสื้อหมายเลข 20 ซึ่งเป็นหมายเลขเก่าของฆาบิเอร์ ปาติญโญ ที่ถูกปล่อยยืมตัวให้กับราชบุรี มิตรผล ต่อมาในวันที่ 3 กรกฎาคม ค.ศ. 2019 โตโยต้า ลีกคัพ รอบ 16 ทีมสุดท้าย จอห์นสันลงเล่นนัดแรกให้กับสโมสร ในนัดที่บุรีรัมย์บุกไปชนะเจแอล เชียงใหม่ ยูไนเต็ด ที่สนามกีฬาสมโภชฯ ในช่วงต่อเวลาพิเศษ 2–1 ผ่านเข้าสู่รอบ 8 ทีมสุดท้ายได้สำเร็จ ต่อมาในวันที่ 2 ตุลาคม ค.ศ. 2019 จอห์นสัน ทำประตูแรกในนามสโมสร ในเกมไทยลีก นัดที่บุรีรัมย์บุกไปเอาชนะ นครราชสีมา ที่สนามเฉลิมพระเกียรติฯ 3–2
เดอะพาร์กินสัน

เดอะพาร์กินสัน  เป็นวงดนตรีป๊อบ, โซล สัญชาติไทย ที่ได้รับอิทธิพลจากเพลงของคนผิวดำในอเมริกาที่มีรากฐานมาจากเพลงบลูส์ เป็นที่รู้จักและมีชื่อเสียงจากซิงเกิลแรก "จะบอกเธอว่ารัก" ซึ่งเนื้อหาเพลงส่วนใหญ่จะเกี่ยวข้องกับความรักผสมกับความทะลึ่งเบา ๆ ที่มีอยู่ในดนตรีโซล
ประวัติ.
เดอะพาร์กินสัน ถือกำเนิดขึ้นย้อนกลับไปเมื่อสมัย กานต์ - นิภัทร์ กำจรปรีชา นักร้องนำและมือกีต้าร์ ผู้กำหนดทิศทางแนวดนตรีของวง ยังเรียนอยู่ปี 4 ที่ คณะดุริยางคศาสตร์ มหาวิทยาลัยศิลปากร อยากทำวงดนตรีขึ้นมา จึงเริ่มหาสมาชิกและเล่นดนตรีตามร้าน โดยที่สมาชิกในวงเปลี่ยนหน้ากันไปเรื่อย ๆ จนเจอ โต-ณัฐวิทย์ โอดาคิ มือเบส ที่เขาเคยเป็นมือเบสของวงดนตรีแนวสการ็อก ชื่อ "วงมนต์รักโบราโบร่า" มาก่อน และได้ทาบทาม เบียร์-อริย์ธัช เกื้อจิตกุลนันท์ มือกลอง เพื่อนเก่าสมัยเรียนดุริยางค์กับกานต์เข้ามาอยู่ในวง หลังจากที่มือกลองคนเก่าย้ายไปอยู่อังกฤษ
โดยในช่วงแรกที่ยังไม่มีชื่อวง วงเดอะพาร์กินสันยังคงเป็นวงดนตรีกลางคืน โดยชื่อวงเกิดขึ้นมาจากการที่มีลูกค้าแซวนักร้องนำว่ามีอาการคล้ายโรคพาร์กินสัน สมาชิกทุกคนจึงนำชื่อนี้มาเป็นตั้งชื่อวง โดยเติม "เดอะ" เข้าไปข้างหน้าตามสมัยนิยม
ภายหลังพวกเขาเข้ามาอยู่ในค่ายเพลง สไปซีดิสก์ วงได้ปล่อยเพลงดังออกมาหลายเพลง และมีเพลงที่ได้ยินและคุ้นหูกันเป็นอย่างดีอย่างเพลง "จะบอกเธอว่ารัก" และ "เพื่อนรัก"
เมื่อวันที่ 23 มิถุนายน พ.ศ. 2562 เดอะพาร์กินสันได้จัดงานคอนเสิร์ตครั้งใหญ่ครั้งแรกในชื่อ "The Parkinson SOULMANTIC คอนเสิร์ตจะบอกเธอว่ารัก" ณ BCC Hall เซ็นทรัลพลาซา ลาดพร้าว โดยมีผู้เข้าร่วมในคอนเสิร์ตครั้งนี้กว่า 3,000 คน พร้อมทั้งเปิดตัวอัลบัมแรกของวงโดยใช้ชื่อ "แรก" อีกด้วย
พระราชวรวงศ์เธอ พระองค์เจ้ากมุทมาลี

พระราชวรวงศ์เธอ พระองค์เจ้ากมุทมาลี (27 กรกฎาคม พ.ศ. 2427 – 27 พฤศจิกายน พ.ศ. 2454) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาหม่อมราชวงศ์เชื้อ
พระประวัติ.
พระราชวรวงศ์เธอ พระองค์เจ้ากมุทมาลี ประสูติเมื่อวันที่ 27 กรกฎาคม พ.ศ. 2427 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดาหม่อมราชวงศ์เชื้อ (สกุลเดิม: อิศรางกูร)
เมื่อทรงพระเยาว์พระองค์เจ้ากมุทมาลี กับพระราชธิดาในกรมพระราชวังบวรวิไชยชาญอีกสองพระองค์ คือ พระราชวรวงศ์เธอ พระองค์เจ้าประสาทสมร และพระราชวรวงศ์เธอ พระองค์เจ้าศรีสุดสวาดิ ทั้งสามพระองค์ทรงได้รับพระราชทานโสกันต์จากพระบาทสมเด็จพระจุลจอมเกล้าเจ้าอยู่หัวในพระบรมมหาราชวัง พร้อมกันกับพระเจ้าบรมวงศ์เธอ กรมหมื่นพิไชยมหินทโรดม พระเจ้าบรมวงศ์เธอ พระองค์เจ้าเยาวภาพงศ์สนิท และพระเจ้าวรวงศ์เธอ พระองค์เจ้าสุทธวิไลยลักษณาพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และหม่อมเจ้าอีก 10 องค์ ณ พระที่นั่งอมรินทรวินิจฉัย
พระราชวรวงศ์เธอ พระองค์เจ้ากมุทมาลี ทรงประชวรพระวัณโรคภายใน ถึงวันที่ 27 พฤศจิกายน พ.ศ. 2454 สิ้นพระชนม์ สิริพระชันษา 27 ปี พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้พระเจ้าราชวรวงศ์เธอ กรมหมื่นวรวัฒน์สุภากรเสด็จแทนพระองค์ สรงน้ำพระศพ เจ้าพนักงานเชิญพระศพลงพระลอง เชิญไปไว้ยังตำหนักวังพระราชวรวงศ์เธอ พระองค์เจ้าวรวุฒิอาภรณ์ พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 พฤษภาคม พ.ศ. 2454 พระราชทานเพลิงพร้อมกับพระราชวรวงศ์เธอ พระองค์เจ้าวิบูลยพรรณรังษีและพระราชวรวงศ์เธอ พระองค์เจ้าบวรวิสุทธิ์
การว่างงาน

การว่างงานเป็นสถานการณ์ที่บุคคลผู้สามารถที่กำลังหางานไม่สามารถหางานได้
สาเหตุของการว่างงานเป็นที่ถกเถียงกันอย่างหนัก เศรษฐศาสตร์คลาสสิก เศรษฐศาสตร์คลาสสิกใหม่ และเศรษฐศาสตร์สำนักออสเตรียแย้งว่ากลไกตลาดเป็นวิธีที่น่าเชื่อถือในการแก้ไขปัญหาการว่างงาน ทฤษฎีข้างต้นคัดค้านการแทรกแซงที่กำหนดต่อตลาดแรงงานจากภายนอก เช่น การจัดตั้งสหภาพแรงาน กฎทำงานระบบข้าราชการประจำ กฎหมายค่าแรงขั้นต่ำ ภาษีและการวางระเบียบอื่นซึ่งพวกเขาอ้างว่าขัดขวางการจ้างคนงาน เศรษฐศาสตร์แบบเคนส์เน้นย้ำสภาพวัฏจักรของการว่างงานและแนะนำให้รัฐบาลแทรกแซงตลาดแรงงานในเศรษฐกิจที่ทฤษฎีอ้างว่าจะลดการว่างงานระหว่างภาวะเศรษฐกิจตกต่ำ แบบจำลองเคนส์แนะนำให้รัฐบาลแทรกแซงซึ่งออกแบบมาเพื่อเพิ่มอุปสงค์สำหรับแรงงาน รวมทั้งสิ่งจูงใจทางการเงิน การสร้างงานที่ใช้งบประมาณสาธารณะและนโยบายการคลังแบบขยายตัว จอห์น เมย์นาร์ด เคนส์ นักเศรษฐศาสตร์ซึ่งเป็นบิดาทฤษฎีดังกล่าว เชื่อว่าสาเหตุรากเหง้าของการว่างงานคือความประสงค์ของนักลงทุนที่จะเอาเงินมากขึ้นแทนผลิตผลิตภัณฑ์เพิ่มขึ้น ซึ่งเป็นไปไม่ได้หากปราศจากหน่วยานสาธารณะผลิตเงินเพิ่ม ทฤษฎีกลุ่มที่สามเน้นความจำเป็นสำหรับากรมีอุปสงค์ทุนและการลงทุนอย่างเสถียรเพื่อรักษาการจ้างงานเต็มที่ ในมุมมองนี้ รัฐบาลควรรับประกันการจ้างงานเต็มผ่านนโยบายการเงิน นโยบายการคลังและนโยบายการค้า ตัวอย่างเช่น ในรัฐบัญญัติการจ้างงานสหรัฐ ค.ศ. 1946 โดยการถ่วงดุลภาคเอกชนหรือความผันผวนของการลงทุนการค้า และลดความไม่เสมอภาค
นอกจากทฤษฎีการว่างงานแล้ว ยังมีการแบ่งหมวดการว่างงานอยู่บ้างซึ่งใช้แบบจำลองที่แม่นยำมากกว่าเพื่อสร้างแบบจำลองผลของการว่างงานในระบบเศรษฐกิจ การว่างงานหลักบางประเภท เช่น การว่างงานเชิงโครงสร้างและการว่างงานแบบเสียดทาน เช่นการว่างงานวัฏจักร การว่างงานโดยไม่สมัครใจ และการว่างงานคลาสสิก การว่างงานเชิโครสร้างเน้นปัญหารากฐานในเศรษฐกิจและความด้อยประสิทธิภาพที่พบในตลาดแรงงานเอง รวมทั้งความไม่สมดุลระหว่างอุปสงค์และอุปทานสำหรับผู้ใช้แรงงานที่มีชุดทักษะที่จำเป็น การให้เหตุผลเชิงโครงสร้างเน้นสาเหตุและทางแก้ไขที่เกี่ยวข้องกับเทคโนโลยีที่รบกวนและโลกาภิวัฒน์ การอภิปรายเกี่ยวกับการว่างงานแบบเสียดทานเน้นการตัดสินใจโดยสมัครใจให้ทำงานโดยตั้งอยู่บนการให้คุณค่างานของตนของปัจเจกบุคคล และว่าวิธีดังกล่าวเปรียบเทียบกับอตราค่าจ้างปัจจุบันบวกกับเวลาและความพยายามที่จำเป็นเพื่อหางาน สาเหตุและทางแก้สำหรับการว่างงานแบบเสียดทานมักเน้นขีดแบ่งการรับเข้าทำงานและอัตราค่าจ้าง
อัตราการว่างงานเป็นการวัดความชุกของการว่างงานและคำนวณเป็นร้อยละโดยหารจำนวนปัจเจกบุคคลว่างงานด้วยปัจเจกบุคคลทั้หมดที่ปัจจุบันอยู่ในกำลังแรงงาน ระหว่างช่วงภาวะเศรษฐกิจตกต่ำ เศรษฐกิจอาจประสบอัตราการว่างงานค่อนข้างสูง ประมาณ 6% ของกำลังแรงงานทั่วโลกว่างงานในปี 2555
วิลเลียม หลี่

วิลเลียม หลี่ หรือ หลี่ ปิน (เกิดเมื่อวันที่ 9 สิงหาคม ค.ศ. 1974) เป็นนักบริหารธุรกิจและผู้ประกอบการชาวจีน ผู้ก่อตั้งและกรรมการผู้จัดการผู้ผลิตรถพลังงานไฟฟ้านีโอ เขาเป็นที่รู้จักในฐานะ "อีลอน มัสก์ แห่งเมืองจีน" ในเดือนกุมภาพันธ์ ค.ศ. 2019 "ฟอบส์"คาดการณ์ว่ามูลค่าทรัพย์สินสุทธิของหลี่จะอยู่ที่ 1.4 พันล้านเหรียญสหรัฐ หลี่ได้ร่วมก่อตั้งและลงทุนในบริษัทกว่า 40 แห่งในอุตสาหกรรมอินเทอร์เน็ตและยานยนต์
ชีวิตช่วงต้นและการศึกษา.
หลี่เกิดในปี ค.ศ. 1974 ที่มณฑลอานฮุยในฟาร์มโคนม เขาได้ทำงานและเข้าโรงเรียน ตั้งแต่อายุ 7 ขวบ เขาและครอบครัวของเขาเก็บเงินเพื่อที่หลี่จะได้เข้าเรียนมหาวิทยาลัย หลี่เข้าเรียนที่มหาวิทยาลัยปักกิ่งซึ่งเขาได้รับปริญญาตรีด้านสังคมวิทยาและวิชาโทด้านกฎหมาย
อาชีพ.
บิตออโตโฮลดิงส์ลิมิเต็ด.
บิตออโตโฮลดิงส์ลิมิเต็ด ได้รับการก่อตั้งขึ้นโดยหลี่ในปี ค.ศ. 2000 ซึ่งเป็นบริษัทหลักแห่งแรกของหลี่ที่เขาดำรงตำแหน่งกรรมการผู้จัดการและประธาน แล้วเขาก็ได้ขายบริษัทนี้ในปี ค.ศ. 2013
นีโอ.
ในเดือนพฤศจิกายนปี ค.ศ. 2014 หลี่ได้ก่อตั้งนีโอ ซึ่งผลิตรถพลังงานไฟฟ้าแบบหรูที่ต้องการเจาะเข้าสู่อุตสาหกรรมยานยนต์ขนาดใหญ่ของจีน หลังจากที่บริษัทเปิดตัว บริษัทอื่น ๆ อีกมากได้ร่วมลงทุนอย่างโดดเด่นเป็นส่วนใหญ่ซึ่งรวมถึง เทนเซ็นต์, เทมาเส็ก, ไป่ตู้, เลอโนโว และทีพีจี ภายในปี ค.ศ. 2016 นีโอมีมูลค่าทรัพย์สินเกือบหนึ่งพันล้านจากหุ้นส่วน และต่อมาในปีดังกล่าวบริษัทได้เปิดตัวนีโอ อีพี 9 ซึ่งเป็นคูเปสองประตู โดยใช้เวลาการพัฒนาเกือบ 18 เดือน
ในการสัมภาษณ์กับรายการ 60 มินิทส์ ปี ค.ศ. 2019 หลี่เผยว่าได้ผลิตนีโอ 10,000 คันในปี ค.ศ. 2017 และ 14,000 คันในปี ค.ศ. 2018 หลี่ยังกล่าวอีกว่าบริษัทหวังที่จะนำส่ง 20,000 คันขึ้นไปในปี ค.ศ. 2019
ในปี ค.ศ. 2018 บริษัทได้เปิดตัวที่ตลาดหลักทรัพย์นิวยอร์กพร้อมกับการสั่นกระดิ่งของหลี่
พระราชวรวงศ์เธอ พระองค์เจ้าประสาทสมร

พระราชวรวงศ์เธอ พระองค์เจ้าประสาทสมร (4 เมษายน พ.ศ. 2426 — 10 สิงหาคม พ.ศ. 2456) เป็นพระราชธิดาลำดับที่ 26 ในกรมพระราชวังบวรวิไชยชาญ ที่ประสูติแต่จอมมารดายิ้ม
พระประวัติ.
พระราชวรวงศ์เธอ พระองค์เจ้าประสาทสมร ประสูติเมื่อวันที่ 4 เมษายน พ.ศ. 2426 เป็นพระราชธิดาในกรมพระราชวังบวรวิไชยชาญ ที่ประสูติแต่จอมมารดายิ้ม
เมื่อทรงพระเยาว์พระองค์เจ้าประสาทสมร กับพระราชธิดาในกรมพระราชวังบวรวิไชยชาญอีกสองพระองค์ คือ พระราชวรวงศ์เธอ พระองค์เจ้ากมุทมาลี และพระราชวรวงศ์เธอ พระองค์เจ้าศรีสุดสวาดิ ทั้งสามพระองค์ทรงได้รับพระราชทานโสกันต์จากพระบาทสมเด็จพระจุลจอมเกล้าเจ้าอยู่หัวในพระบรมมหาราชวัง พร้อมกันกับพระเจ้าบรมวงศ์เธอ กรมหมื่นพิไชยมหินทโรดม พระเจ้าบรมวงศ์เธอ พระองค์เจ้าเยาวภาพงศ์สนิท และพระเจ้าวรวงศ์เธอ พระองค์เจ้าสุทธวิไลยลักษณาพระธิดาในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ และหม่อมเจ้าอีก 10 องค์ ณ พระที่นั่งอมรินทรวินิจฉัย
พระราชวรวงศ์เธอ พระองค์เจ้าประสาทสมร สิ้นพระชนม์วันที่ 10 สิงหาคม พ.ศ. 2456 สิริพระชันษา 30 ปี พระราชทานเพลิงพระศพ ณ พระเมรุ วัดราชาธิวาสราชวรวิหาร เมื่อวันที่ 3 มิถุนายน พ.ศ. 2457 พระราชทานเพลิงพร้อมกับ พระเจ้าราชวรวงศ์เธอ กรมหมื่นวรวัฒน์สุภากร และพระเจ้าราชวรวงศ์เธอ พระองค์เจ้าสนั่น
ฟุตบอลผู้พิการทางสมองชิงแชมป์โลก 2019

การแข่งขันฟุตบอลผู้พิการทางสมองชิงแชมป์โลก 2019  นับเป็นการแข่งขันฟุตบอลของคนพิการทางสมองชิงแชมป์โลกครั้งที่ 15 ซึ่งจัดขึ้นที่ เซบิยา สเปน ระหว่างวันที่ 2 – 20 กรกฎาคม พ.ศ. 2562
การจับสลากแบ่งสาย.
ทั้ง 16 ทีม ที่ผ่านเข้ารอบสุดท้าย แบ่งเป็น 4 กลุ่มกลุ่มละ 4 ทีม ได้มีการจับสลากแบ่งสายขึ้น เมื่อวันที่ 15 กุมภาพันธ์ 2562 โดยการแข่งขัน ผู้ที่ได้อันดับที่ 1 กับอันดับที่ 2 ของแต่ละกลุ่มจะเข้ารอบก่อนรองชนะเลิศ ทั้งนี้ เวเนซุเอลา ได้แจ้งขอถอนตัวจากการแข่งขัน ส่งผลให้ ญี่ปุ่น ทีมจากโซนเอเชียได้สิทธิ์เข้าร่วมแทน
รอบแบ่งกลุ่ม.
ทำการแข่งขันแบบพบกันหมดภายในกลุ่ม คัดเอาอันดับ 1 และ 2 เข้ารอบก่อนรองชนะเลิศ และ รอบรองชนะเลิศ
บรูนู กาลู

บรูนู วีเยย์รา กาลู จี โอลีเวย์รา (เกิด 7 พฤษภาคม พ.ศ. 2531) หรือรู้จักกันในชื่อ บรูนู กาลู  เป็นนักฟุตบอลชาวบราซิล เล่นในตำแหน่งกองกลางตัวกลาง เคยเล่นให้กับเมืองทอง ยูไนเต็ด
ประวัติ.
บรูนูเกิดในนีเตรอย รัฐรีโอเดจาเนโร ประเทศบราซิล เริ่มเล่นเป็นนักฟุตบอลเยาวชนให้กับวัสกูดากามา สโมสรในประเทศบราซิล ก่อนที่จะย้ายมาเล่นในลีกประเทศโปรตุเกสในหลายฤดูกาลถัดมา
 "ณ วันที่ 7 มิถุนายน 2562"
วิกฤตการณ์เบอร์ลิน ค.ศ. 1961

วิกฤตการณ์เบอร์ลิน  เกิดขึ้นในช่วงระหว่างวันที่ 4 มิถุนายน - 9 พฤศจิกายน ค.ศ. 1961 และเป็นเหตุการณ์ที่เกิดขึ้นครั้งใหญ่ทางการเมือง-การทหารในยุโรปในช่วงสงครามเย็นเกี่ยวกับสถานะการยึดครองเมืองหลวงของเยอรมันคือกรุงเบอร์ลินและเยอรมนีในช่วงหลังสงครามโลกครั้งที่สอง วิกฤตการณ์เบอร์ลินได้เริ่มต้นขึ้นเมื่อสหภาพโซเวียตได้เปิดฉากในการยื่นคำขาดให้ถอนกองกำลังทั้งหมดออกไปจากกรุงเบอร์ลิน รวมทั้งกองทัพฝั่งตะวันตกในเบอร์ลินตะวันตก วิกฤตการณ์ครั้งนี้ได้ก่อให้เกิดการแบ่งแยกเมืองโดยพฤตินัยพร้อมกับเยอรมนีตะวันออกได้ก่อสร้างกำแพงเบอร์ลิน
การประชุมสภาคองเกรสของพรรคคอมมิวนิสต์แห่งสหภาพโซเวียตครั้งที่ 22 — เป็นครั้งสุดท้ายที่จะได้เข้าร่วมโดยพรรคคอมมิวนิสต์จีน-ได้ถูกจัดขึ้นในกรุงมอสโกในช่วงวิกฤตการณ์
โรดรีกู กอยส์

โรดรีกู ซิลวา จี กอยส์ (เกิดวันที่ 9 มกราคม ค.ศ. 2001) เป็นนักฟุตบอลชาวบราซิล ปัจจุบันเล่นให้กับเรอัลมาดริด ในตำแหน่งกองหน้า
ชีวิตส่วนตัว.
โรดรีกูกับ Pamella Cristina Costa ช่างเสริมสวยชาวบราซิล ต้อนรับลูกชายฝาแฝดในเดือนกุมภาพันธ์ ค.ศ. 2022
Eric พ่อของเขา เป็นอดีตนักฟุตบอลที่เล่นในกองหลังขวาในฟุตบอลบราซิลหลายชั้น โดยสถิติสูงสุดอยู่ในช่วงแซรียี เบ
โรดรีกูนับถือศาสนาคริสต์
แอแดร์ มีลีเตา

แอแดร์ กาบรีแยล มีลีเตา (เกิดวันที่ 18 มกราคม ค.ศ. 1998) เป็นนักฟุตบอลอาชีพชาวบราซิล ปัจจุบันเล่นให้กับเรอัลมาดริดในตำแหน่งกองหลังตัวกลางเป็นหลัก แต่สามารถเล่นในตำแหน่งแบ็กขวาและกองกลางตัวรับได้ด้วย มีลีเตาจะย้ายมาเล่นให้กับเรอัลมาดริดตั้งแต่วันที่ 1 กรกฎาคม ค.ศ. 2019 หลังจากสโมสรทั้งสองบรรลุข้อตกลงล่วงหน้าด้วยค่าตัวราว 50 ล้านยูโร
ยูกิ ซูเอ็ตสึงุ

ยูกิ ซูเอ็ตสึงุ (; โรมาจิ: "Suetsugu Yuki") เป็นนักเขียนการ์ตูนชาวญี่ปุ่น ผลงานที่สำคัญของเธอได้แก่"จิฮายะ กลอนรักพิชิตใจเธอ" ซึ่งเคยได้รับรางวัลมังงะไทโชใน พ.ศ. 2552 และรางวัลมังงะโคดันชะสาขาการ์ตูนโชโจะยอดเยี่ยมใน พ.ศ. 2554
กรณีโจรกรรมทางวรรณกรรม.
ใน พ.ศ. 2548 ซูเอ็ตสึงุถูกกล่าวหาว่าลอกลายเส้นจากผลงานของทาเกฮิโกะ อิโนอูเอะลงในผลงานของเธอเองจำนวนสองเรื่อง ได้แก่ "Flower of Eden" และ "Silver" สำนักพิมพ์โคดันชะซึ่งเป็นต้นสังกัดได้ดำเนินการตรวจสอบ และตัวซูเอ็ตสึงุเองนั้นก็ยอมรับว่าได้กระทำผิดจริง ทางสำนักพิมพ์โคดันชะและซูเอ็ตสึงุได้ออกแถลงการณ์ยอมรับผิดกับเหตุการณ์ที่เกิดขึ้น กรณีโจรกรรมทางวรรณกรรมครั้งนี้ส่งผลให้ผลงานสองเรื่องดังกล่าวของเธอถูกระงับการจำหน่าย และซูเอ็ตสึงุตัดสินใจยุติการวาดการ์ตูนชั่วคราว
การกลับมา และความสำเร็จของ"จิฮายะ กลอนรักพิชิตใจเธอ".
ซูเอ็ตสึงุกลับมาวาดการ์ตูนอีกครั้งหลังจากยุติชั่วคราว ซึ่งการกลับมาครั้งนี้เธอยังได้สร้างผลงานชิ้นสำคัญของเธออีกด้วย โดยใน พ.ศ. 2552 ผลงานมังงะชุด"จิฮายะ กลอนรักพิชิตใจเธอ" ซึ่งเป็นมังงะเกี่ยวกับกีฬาไพ่คารุตะได้รับการเสนอชื่อ และได้รับรางวัลมังงะไทโช  ซึ่งเป็นรางวัลที่มอบให้กับมังงะเรื่องใหม่ที่ตีพิมพ์ออกมาไม่เกิน 8 เล่มเพื่อส่งเสริมงานที่เพิ่งตีพิมพ์ใหม่ นอกเหนือจากนี้แล้ว มังงะดังกล่าวยังได้รับรางวัลมังงะโคดันชะครั้งที่ 35 สาขาการ์ตูนโชโจะยอดเยี่ยมจากสำนักพิมพ์โคดันชะใน พ.ศ. 2554 มังงะชุดนี้ยังได้สร้างเป็นอนิเมะซีรีส์ออกฉาย 3 ฤดูกาล และภาพยนตร์ไตรภาคฉบับคนแสดง
ชิห์ ชิ-หยาง

ชิห์ ชิ-หยาง (ภาษาจีน: 施啟揚; พินอิน: Shī Qǐyáng [ʂí tɕʰì.jǎŋ]; 5 พฤษภาคม ค.ศ. 1935 – 5 พฤษภาคม ค.ศ. 2019) เป็นนักการเมืองประเทศไต้หวัน เคยเป็นสมาชิกก๊กมินตั๋งในอดีต ชิห์ ชิ-หยาง เป็นชาวใต้หวัน อาศัยที่ประเทศใต้หวัน เคยเป็นรองนายกรัฐมนตรีแห่งสาธารณรัฐไต้หวันตั้งแต่วันที่ 22 กรกฎาคม ค.ศ. 1988 จนถึงวันที่ 27 กุมภาพันธ์ ค.ศ. 1993 เป็นรัฐมนตรีว่าการกระทรวงยุติธรรม ตั้งแต่วันที่ 28 พฤษภาคม ค.ศ. 1984 จนถึงวันที่ 20 กรกฎาคม ค.ศ. 1988 เป็นประธานสภาตุลาการ ตั้งแต่วันที่ 18 สิงหาคม ค.ศ. 1994 จนถึงวันที่ 25 มกราคม ค.ศ. 1999
ชิห์ เสียชีวิตที่บ้านในจังหวัดซานเซีย, ซินเป่ย์, ด้วยอาการอวัยวะล้มเหลว เมื่อวันที่ 5 พฤษภาคม ค.ศ. 2019
ครอบครัว.
ชิห์ สมรสกับ จีนเน่ ลี
ซ่านไนง์

ซ่านไนง์ (เกิดเมื่อวันที่ 5 มีนาคม พ.ศ. 2534) เป็นนักกรีฑาวิ่งทางไกลชาวพม่า เคยเข้าร่วมการแข่งขันโอลิมปิกฤดูร้อน 2016 กีฬากรีฑา ประเภทชาย 5,000 เมตร ด้วยเวลา 15:51.05 แต่ไม่ได้เข้ารอบ
ออง จี

อองจี (เกิดเมื่อวันที่ 1 พฤศจิกายน พ.ศ. 2489) เป็นนักการเมืองและทหารผ่านศึกชาวพม่า ปัจจุบันดำรงตำแหน่งประธานคณะกรรมการป้องกันและปราบปราบการทุจริตของพม่า ตั้งแต่วันที่ 24 พฤศจิกายน พ.ศ. 2560 ก่อนหน้านี้เคยดำรงตำแหน่งรัฐมนตรีว่าการกระทรวงสารสนเทศตั้งแต่วันที่ 27 สิงหาคม พ.ศ. 2555 จนถึงวันที่ 29 กรกฎาคม พ.ศ. 2557, รัฐมนตรีว่าการกระทรวงสวัสดิการสังคมตั้งแต่วันที่ 30 มีนาคม พ.ศ. 2554 จนถึงวันที่ 27 สิงหาคม พ.ศ. 2555 และรัฐมนตรีว่าการกระทรวงแรงงานตั้งแต่วันที่ 24 ตุลาคม พ.ศ. 2550 จนถึงวันที่ 27 สิงหาคม พ.ศ. 2555 โดยได้รับการแต่งตั้งโดยสภาสันติภาพและการพัฒนาแห่งรัฐ<ref name="4/20072">State Peace and Development Council Order No 4/2007 , New Light of Myanmar published in Thursday, October 25, 2007; retrieved 2007-11-21</ref>
งานทหาร.
อองจีจบการศึกษาโรงเรียนเตรียมทหาร รุ่นที่ 40 และได้รับตำแหน่งพลตรีในกองทัพพม่า
โซ่มอง

โซ่มอง (เกิดวันที่ 20 ธันวาคม พ.ศ. 2495) เคยดำรงตำแหน่งรัฐมนตรีประจำสำนักประธานาธิบดีตั้งแต่วันที่ 30 มีนาคม พ.ศ. 2554 จนถึงวันที่ 30 มีนาคม พ.ศ. 2559 ร่วมกับรัฐมนตรีคนอื่นอีก 5 คน โซ่มองได้เกษียณจากกองทัพบกพม่าใน พ.ศ. 2554 โดยได้ยศสูงสุดคือพลตรี และเคยเป็นอัยการทหารสูงสุด
โซ่มองจบการศึกษาจากสถาบันการป้องกันประเทศพม่า
เอมอรี เอ็ม. โทมัส

เอมอรี เอ็ม. โทมัส (เกิดเมื่อวันที่ 3 พฤศจิกายน ค.ศ. 1939 ที่ริชมอนด์ รัฐเวอร์จิเนีย) เป็นนักวิชาการด้านประวัติศาสตร์ แห่งมหาวิทยาลัยจอร์เจีย โทมัสได้ทำวิจัยเรื่องราวเกี่ยวกับสงครามกลางเมืองอเมริกา เขาได้รับตำแหน่งผู้ช่วยศาสตราจารย์ที่มหาวิทยาลัยไรซ์ ในปี ค.ศ. 1966
จอห์น อาร์. อัลฟอร์ด

จอห์น อาร์. อัลฟอร์ด เป็นนักวิชาการด้านรัฐศาสตร์ แห่งมหาวิทยาลัยไรซ์ รู้จักกันในงานวิจัยเรื่อง จอหน์ อาร์. อัลฟอร์ด ในสนามสิ่งมีชีวิต (John R. Hibbing in the field of genopolitics) เขาได้พิสูจน์ด้วยการให้พยานผู้เชี่ยวชาญในกรณีศาลต่างๆ ที่เกี่ยวข้องในการกำหนดเขตเลือกตั้งใหม่ในรัฐเท็กซัส
การเลือกตั้งชุมชนในประเทศกัมพูชา ค.ศ. 2017

การเลือกตั้งชุมชน  เกิดขึ้นที่Cambodia เมื่อวันอาทิตย์ที่ 4 มิถุนายน ค.ศ. 2017 ซึ่งคณะกรรมการการเลือกตั้ง (NEC) ประกาศว่ามีผู้ใช้สิทธิ์เลือกตั้ง 7.8 ล้านคน และมีผู้สมัครถึง 94,595 คน จาก 12 พรรคการเมือง 572 แข่งขันกันในกรมปรึกษาฆุมสังกัด จำนวน 11,572 ที่นั่ง ใน 1,646 ชุมชนของประเทศกัมพูชา ซึ่งในการเลือกตั้งมีผู้ใช้สิทธิ์เลือกตั้งประมาณ90.37%. 
ผลการเลือกตั้งครั้งนี้ ผลปรากฎว่าพรรคประชาชนกัมพูชา ได้เสียงข้างมากในการเลือกตั้งครั้งนี้
เอวเซบิโอ ซากริสตัน

เอวเซบิโอ ซากริสตัน เมนา (เกิด 13 เมษายน ค.ศ. 1964) รู้จักกันในชื่อ เอวเซบิโอ เป็นอดีตนักฟุตบอลและผู้จัดการทีมชาวสเปน เคยเล่นในตำแหน่งกองกลาง สโมสรล่าสุดที่เป็นผู้จัดการทีมคือ ฌิโรนา
 "ณ วันที่ 18 พฤษภาคม 2019"